yritykset | Kaupunkiaktivismi\n17.3.2016 17.4.2017 / Pasi Mäenpää\t/ Jätä kommentti\nLahen aktiivit törmäsivät – työpajan tulokset\n17.3.2016 18.4.2017 / Pasi Mäenpää\t/ Jätä kommentti\nLisäksi pohdittiin mm. millaista aktivismia voisi viritä? Miten eri toimijat voisivat kohdata toisiaan Lahden kehittämisessä? Miten tuoda Lahden aktiivisia asukkaita, kaupungin edustajia ja muita aktivismien parissa toimivia tutustumaan toistensa tekemisiin ja näkökulmiin? Millaiset toimintatavat auttaisivat toimijoiden myönteistä törmäämistä jatkossakin ja edistäisivät rakentavaa kaupunkiaktivismia?\nTilaisuuden järjestivät yhteistyössä Kaupunkiaktivismi metropolin voimavarana -hanke, Lahden kaupunki ja osuuskunta Törmäämö.\nTämän koosteen sisällys:\n1. Tapahtuman kulku\n2. Kiteytykset työryhmistä\n2.1 Lähiruoan edistäminen\n2.2 Miten toimijoita ja ideoita törmäytetään ja kehitetään uutta?\n2.3 Alustat joilla tarve ja tarjonta kohtaavat – Nappi naapuri\n2.5 Kaupunkiaktiivien kohtaamispaikat\nMitä uutta tietoa syntyi?\nMitä viedään käytäntöön? Mitä tästä?\nMikä ei mennyt niin hyvin ja mitä voisi kehittää?\n4. Seuraavat stepit\nRiikka Mäkelä Törmäämö-osuuskunnasta toimi tilaisuuden fasilitaattorina. Törmäämö on osuuskunta, joka on perustettu vuonna 2014 yhteisölliseksi toiminta-alustaksi ja mahdollistajaksi. Törmäämö on Lahdesta käsin toimiva paikallisen yhteistyön ja toiminnan edistäjäyhteisö. Törmäämössä uskotaan, että henkilökohtainen rohkeus on paras tapa johtaa muutosta. Rohkeus on samaistuttavaa ja rohkeaa henkilöä seurataan. Törmäämön tutkimus- ja koulutustoiminnan ytimessä onkin laajentaa rohkeuden hallintaa ja käyttöä ihmisten ja toimintamallien välisten raja-aitojen kaatamisessa. Törmäämön tavoitteena on mm. törmäyttää erilaisia toimijoita aktiivisen tekemisen parissa ja kannustaa sekä tukea pieniä toimijoita tuomaan osaamisensa esiin. Törmäämö on mm. monen Pop-Up-tempauksen ja kaupunkitapahtuman taustalla.\nTilaisuus aloitettiin tärkeimmällä, eli verkostoitumisella. Aluksi tutustuttiin toimijoihin kärjistämällä arvoja leikkimielisesti ääripäihin. Osallistujat olivat hyvin samanmielisiä kulttuurin tukemisen, kaupungin omistamien tilojen yhteiskäytön ja muutoksen edistämisen näkökulmista, joten lopuksi saatiin osallistujat jaettua erottamalla toiselle puolelle säännöllisistä kuukausituloista nauttivat ja toiselle puolelle epäsäännöllisiä tuloja saavat henkilöt. Tästä seurasi speed date -osio, jolloin kaupungin työntekijät ja tilojen hallinnoijat ym. mahdollistajat pääsivät kohtaamaan aktiivisia yhdistystoimijoita, yrittäjiä ja kaupunkilaisia.\nAlun esityksissä kuultiin esimerkkejä siitä, mitä jo on tehty ja mitä on tulossa:\n– Askotalon Tori kehittyy – millaiseksi? Vuokko Heiskanen, Tanja Paksunen ja Marko Liimatainen\n– Kaupunkiaktivismi Lahen voimavarana – näkökulmia haastatteluista ja ideoita jatkoon, Pasi Mäenpää & Maija Faehnle, Kaupunkiaktivismi metropolin voimavarana\n– Nappi Naapurilla kohti entistä parempaa Lahtea, Yhteismaa ry, Tanja Jänicke ja Pauliina Seppälä\n– Kaupunki tukee asukkaiden aktiivisuutta jo monin tavoin, miten kannattaisi toimia jatkossa? Päivi Sieppi ja Sari Knuuti, Lahden seudun ympäristöpalvelut\nTyöryhmäosuudessa käsiteltiin seuraavia teemoja:\n1. Lähiruoan edistäminen\n2. Miten erilaisia toimijoita ja ideoita törmäytetään ja kehitetään uutta? (Muutosagenttikoulu, tapahtumat)\n3. Alustat joilla tarve ja tarjonta kohtaavat – Nappi Naapuri\n4. Kaupunkiaktiivien kohtaamispaikat\n5. Työllistymishaasteet – nopeat kokeilut\n6. Lahtelaisten akuutit haasteet (puuttuu, sillä aika ei riittänyt fläpin täyttämiseen)\nSeuraavassa on jokaisen teeman kysymykset avattuna\n– Mitä jo on?\n– Mitä puuttuu?\n– Mitä pitää ratkaista?\nYhteenveto kohtaamisesta on tiivistetty jutun loppuun.\nMitä jo on tai on tulossa /Toimijat ja ideat\nLähiruoan edistämisen työryhmässä nousi tunnetuimpina toimijoina ja lähiruoka-aatteen edistäjinä esiin Kaupunkikylän MeaManna (kahvila, luomukauppa ja leipomo), ruokaosuuskunta ROK (oma kasvimaa), Benjamin maatilatori sekä Lahden ruokapiiri ja Päijät-Hämeen REKO-lähiruokarengas. Valtakunnallinen Vastuullista kouluruokaa -Facebook-ryhmä on myös perustettu Lahdessa. Hyvinä käytänteinä mainittiin mm. kauppahallissa myyty raakamaito, kaupunki järjestämä ruokakurssi ja kouluruoan tarjoaminen kaikille viidellä eurolla. Eräs aluekummi on tehnyt opastuskierroksia alueen hyötykasvipaikkoihin, esim. karpalosuolle, ja lahjoittanut poimimiaan marjoja eteenpäin.\nMitä puuttuu/tarvitaan ja mitä pitää ratkaista, jotta syntyy uusia käytäntöjä?\nEdellä mainitut lähiruoan toimijat pitäisi saattaa yhteen vaihtamaan kokemuksiaan ja keskustelemaan mahdollisuuksista saada sekä omaa toimintaa parannettua että luotua lahtelaisen lähiruoan toimijayhteisö ja toiminta-alusta.\nYhteisön/alustan avulla voidaan tiedottaa lähiruoan saatavuuden eri mahdollisuuksista. Yhteisö voi myös ottaa isompia kehittämistehtäviä. Lähiruoka tarvitsee uudenlaisia ostokanavia ja logistiikkaa, joiden alalla Lahti voisi rakentaa valtakunnallisen kärkihankkeen. Ryhmän ideoita olivat\n• lähiruoan yhteislogistiikka (PiggyBaggy-kuljetuspalvelu?)\n• NappiNaapurin kautta toimiva lähiruokapalvelu!\n• korttelikeittiö, fuusiokeittiö, kokkikoulu\n• ruokaosuuskunnan ja -piirin yhteistila on jo toteutunut: Vihreiden alivuokralaisina 1.1.2016 alkaen Lahden keskustassa.\n• kuntakeittiöt mukaan lähiruokayhteistyöhön! (Vastuullista kouluruokaa -kampanja)\n• green care: kuntouttavaa puutarhurointia esim. mielenterveyshoitoon (vrt. Majvik)\n• uusia ruoantuottajia mukaan verkostoon, kaupunki-maaseutu-kumppanuutta!\n2.2 Miten erilaisia toimijoita ja ideoita törmäytetään ja kehitetään uutta? (Muutosagenttikoulu, tapahtumat)\nMitä jo on tai on tulossa? Toimijat, ideat, käytännöt\nUutta luovien törmäysten edistämisessä tarvitaan kohtaamisen paikkoja, joita Lahdessa ovat mm. Aatetila ja Liipolan monitoimitalo. Ehdotettiin, että Aatetila voisi jatkossa tarjota tiloja käyttöön erilaisille toimijoille laajemminkin ja toimia törmäyttäjänä yhdessä Törmäämön kanssa. Monitoimitaloissa on hyvä ratkaisu, että kirjastokortilla pääsee taloon aukioloaikojen ulkopuolella. Se tuo tiloja kaupunkilaisten käyttöön ja on myös kaupungin luottamuksen osoitus heille – mikä voi kannustaa osaltaan vastuun ottoa ja kiinnostusta yhteisöä kohtaan.\nTörmäyttämiseen on jo olemassa monia käyttökelpoisia työpaja- ja muita osallistumismenetelmiä. Ideoiden koonnissa yksi hyvä käytäntö on Nastolan idearumpu, jossa kuka vain Nastolan kehittämisestä kiinnostunut voi lisätä kehittämisidean yhteiseen sähköiseen järjestelmään.\nTiedon levittämisessä esimerkiksi tapahtumista Facebook on periaatteessa monia tavoittava kanava. Tapahtumailmoitusten huomaaminen sieltä on kuitenkin usein sattumanvaraista. Tägit ovat hyvä tapa saada tietoa leviämään esimerkiksi aloitteista, joihin ihmisiä halutaan mukaan.\nApuvoimia kohtaamisten ja kehittämisen organisointiin ja muuhunkin voidaan saada työllistetyiltä. Organisaatiot voisivat hyödyntää heidän palkkaamistaan enemmän, siihen on valmis käytäntö olemassa.\nAktiivisia toimijoita ja toimintaa löytyy monien yhdistysten kautta. Mm. lintuyhdistysten vapaaehtoiset lisäävät Lahden palvelutarjontaa järjestämällä avoimia lintuiltoja ja linturetkiä.\nMitä puuttuu / tarvitaan?\nAktiivien toimintaa kannustaisi mahdollisuus hakea tukea helposti ilmankin, että hakijana on yhdistys tai muu virallinen organisaatio. Tuen hakemiseen voisi oikeuttaa organisoitumistavan sijaan toiminnan tarkoitus, yhteisen hyvän edistäminen.\nAktiivisuuden mahdollistamiseen ja edistämiseen tarvitaan viranhaltijoilta rohkeutta. Kun rohkeutta on, heidän on tärkeä saada siitä kannustavaa palautetta. Myönteinen mediahuomio esimerkiksi onnistuneesta yhteistyöhankkeesta voi olla arvokas kannustin mukana olleille virkamiehille ja rohkaista myös heidän kollegoitaan toimimaan kansalaisten kanssa. Rohkeuden edistämisessä voisivat auttaa myös rohkean viraston ja viranhaltijan huoneentaulut, jollaisia Kaupunkiaktivismi-hankkeessa on laitettu alulle.\nKaupungin työntekijöihin voisi kuulua kaupunkiaktivismi-fasilitaattori, joka auttaisi toimijoita löytämään toisiaan. Esimerkiksi lintuyhdistyksen, päiväkotien ja ympäristömummo- ja -vaaritoiminnan tuntijoita voitaisiin tuoda yhteen ideoimaan, miten lintuyhdistysten toiminta voitaisiin ulottaa päiväkotilaisten iloksi ympäristömummo- ja -vaaritoiminnan yhteyteen kaikkia osapuolia palkitsevalla tavalla. Kaupunki ja yhdistyksen voisivat kehittää vaihtokauppasopimuksia, esimerkiksi lintuyhdistys voisi saada kaupungin tiloja käyttöönsä vastineeksi linturetkien ja muiden palvelujen järjestämisestä kaupunkilaisille.\nYhteistyötä kaupungin ja kansalaisten välillä haittaavat vielä nykyisellään käsitykset kaupungista etäisenä top-down-toimijana. Tarvitaan viestintää, joka auttaisi ihmisiä huomaamaan, miten kaupunki voi olla myös hyödyllinen ja avulias kumppani.\nLahteen tarvitaan edelleen lisää kokoontumistiloja, joissa kaikkien on mahdollista esitellä ideoita ja saada muita niihin mukaan. Olisi hyödyllistä selvittää, toimivatko nykyiset tilat kuten monitoimitalo siten kuin on ajateltu, ja ottaa näistä kokemuksista oppia uusienkin tilojen kehittämisessä.\nMitä pitää ratkaista?\n• Miten vältetään aktiivien uupuminen?\n• Miten saada tieto “törmäysmahdollisuudesta” tasapuolisesti kaikille?\n• Eri tahoilla toimitaan usein samojen asioiden eteen, mutta sitä huomata. Miten löydetään se mikä on yhteistä? Jos syy on se, ettei puhuta samoilla termeillä/kielellä, miten yhteisymmärrystä voidaan edistää?\n• Miten luoda rohkeutta kansalaistoiminnan tukemiseen?\n• Virkamiehelle osallistaminen tulee usein lisätyönä ja ylimääräisenä kuormana, joka ei innosta. Miten luoda toiminnasta kansalaisten kanssa virkamiehille innostava osa varsinaista työtä?\nMitä jo on ?\n• Aluekummit / virkamieskummit\n• Nappi Naapuri\n• Lahden kaupunki -tiedotus\n• Facebook -ryhmä ja -sivut\n• Lahden D -paneeli\n• Mediat: Paikallisradio? (vrt. Limuradio- kampusradio), mediatila?, lisää ilmoitustauluja ja ilmaisia mainospaikkoja\n• Resurssit: Tilat, Rahat, työvoima\n• Tuki: Päättäjien tuki – joustoa\n• Osallistaminen – Lihaksia- motivaatiota\n• Hurmaavuus / “seksikkyys”\n• Arvoa / helpotusta, aikaa, iloa\n• Matala kynnys / piipahdus vs. pitkäaikainen sitoutuminen\n• Tarjotaan jotain\n• Itseohjautuva malli\n• Puitteet tarjotaan\nMitä jo on?\n• Tartu toimeen\n• Väliporras kuten klubitalo\n• Matkalla duuniin\n• Osuuskunta Startti, Törmäämö, muut työosuuskunnat/kevyt yrittäjyys\n• Litti – phlu.fi\n• Lahden seudun työttömät\n• Myyntityön / suoramarkkinointityö\n• Mea Manna / Kaupunkikylä\nMitä puuttuu? / Mitä pitää ratkaista..?\n• Koottuna yhteen paikkaan KAIKKI erilaiset kokeiluihin, harjoitteluihin ja työllistämiseen liittyvät palvelut ja tahot\n• Reittien luominen takaisin työmarkkinoille – työllistyminen 6kk tukityöllistymisjakson jälkeen\n• Eri ikäisten tarpeet työelämässä -> erilaiset väylät\n• Avoimesti “Joustavat työmarkkinat” -esim. osatyökykyiset\n• Srk -tilat\n• Monitoimitalot (Liipola?)\n• Kerrostalojen yhteiskäyttötilat\n• Askonalue, lounasravintola (co-working tila)\n• Asemapäällikön talo?\n• Kumppanuustalo!! (järjestötalo)\n• Kaupungin tilat (pikkuteatteri, kansantalo, teatterin aula.. )\nTilat joissa mahdollista järjestää:\n• pienimuotoiset tapahtumat, vuosikokoukset palaverit..\n• minikeittiö, kahvinkeitto\n• tstotyöt / palaverit\n• dataprojektorit / valkokankaat yms tarvikkeet (tulostusmahd.)\n• Törmäämön yhteistila (yhteistyö Taideinstituutin tilojen suhteen syksy 2016)\n• Tilaan sitoutuminen\n• Talous / rahoitusmalli\n• Lahden kaupungin rooli?\n• Löytää vastuuyhdistykset tai henkilöt\n• Olemassa olevien toimijoiden tietoisuus toisistaan kasvoi.\n• Nappinaapurin käyttöönotto ja levittäminen Lahdessa mm. uusien kummien voimin.\n• Askonalueen tilojen tulevaisuus ja käyttömahdollisuudet.\n• Olemassa olevien palvelujen lisäksi ei juurikaan kehitetty uusia käytäntöjä mutta eri asioiden ja toimijoiden yhdistäminen ja palvelujen monipuolistaminen sai uutta pontta.\n• Ensimmäinen kohtaaminen antoi hyvän pohjan tuleville kohtaamisille ja rajat rikkovalle yhteistyölle.\nMitä viedään käytäntöön ja miten?\nKansanopiston, Törmäämön ja otavanopiston tuleva muutosagenttikoulutus käynnistyy tammikuussa 28.–30.2016, to-la orientaatiojaksolla. Uusien kehitysteemojen käynnistäminen ja oppijoiden/aktiivien haaliminen kannattaa tuoda vahvasti esiin jo seuraavassa aktiivien kohtaamisessa. Mallina esim. niin, että ajankohtaiset teemat synnytetään isossa kohtaamisessa ja käytännön kokeilut sekä ideoiden jalkautus muutosagenttikoulutuksen tms. yhteisön, kuten Törmäämön voimin aina kohtaamisten välissä. Päivitys: Tapahtumaan osallistuneista viisi aktiivia lähti mukaan muutosagentti-koulutukseen. Kyseisellä porukalla viedään mm. tässä dokumentissa esiin tuotuja haasteita eteenpäin erilaisin kokeiluin. Muutosagenteille on tulossa oma tiedotuskanavansa kevään 2016 aikana. Edistystä voi seurata mm. Törmäämön fb sivulla http://www.facebook.com/tormaamo.\nTörmäämön ja Kansanopiston yhteistyön voimin oltiin rakentamassa Kansanopiston omistaman Artellin tilaan aktiivisen kansalaistoiminnan törmäämöä, vielä tarkentamattomalla tavalla. Päivitys: Hanke ei kuitenkaan toteutunut sellaisenaan, sillä tilan ehti vuokraamaan Super teatteri. Tämän jatkosuunnitteluun ja yhteistyöhön tullaan tarvitsemaan aktiivien yhteisöä. Tila voisi palvella jatkossa myös kaupungin strategiatyötä jonkinlaisena non-stop-työpajapaikkana. Törmäämön toimijat ovat mukana kehittämässä myös Taideinstituutilta syksyllä vapautuvia tiloja yhteiskäyttöön kulttuuritoimijoiden kanssa, joka saattaa soveltua jopa paremmin näille tarpeille. Muutosagenttien kanssa ollaan käynnistetty myös Sopenkorpi elää -hanke, jossa käynnistetään erilaisia yhteistyöhön mahdollistavia tempauksia ja yhteistiloja.\nNappi Naapurille saatiin aluekummeja ja jalkautustyö etenee vaikkakin vielä hitaasti oman Lahden buffiryhmän avulla: https://www.facebook.com/groups/1515058218790688/\n• lahtelaiset lähiruoan toimijat pitäisi saattaa yhteen, koska yhteistyöllä saataisiin paljon aikaan juuri nyt – mikä taho tekisi aloitteen?\n• kumppanuuspohjaisella lahtelaisella lähiruokaklusterilla olisi mahdollista saada sekä aluetaloudellisia vaikutuksia että valtakunnallinen esikuva\n• Askonalueen co-working tila on kehitteillä 2016 vuoden aikana\n• Kulttuurikorttelit (Kansantalo, Aatetila, Artellin teatteri, kinoiiris, kipinä, teatteri ja kirjasto)\n• Kaupungin strategiasuunnittelutyöpaja -tila Hämeenkadulla\nLäsnäolijoita oli riittävä määrä (n. 30), mutta enemmänkin olisi mahtunut mukaan. Alun kahtiajaossa tuli todettua, että paikalla oli lähes yhtä paljon sekä mahdollistajia että kaupunkiaktiiveja. Tilat soveltuivat tarkoitukseen hyvin ja ruokaa oli riittävästi, siitä kiitos Renorille. Tila täytyi tosin rakentaa alusta saakka, mutta tähän oltiin varauduttu. Akustiikka oli hieman haastava ja ohikulkevat talon muiden tilojen käyttäjät häiritsivät keskittymistä hivenen. Toisaalta tapahtuma oli myös näkyvä ja näkyvällä paikalla, niin että tietoisuus tapahtumasta levisi “ulkopuolistenkin” silmiin.\nKohtaamisen tavoitteet oltaisiin voitu yhdessä tiivistää paremmin, ja rakentaa tapahtuma niiden tavoitteiden pohjalta tehokkaammaksi. Mikäli tavoitteena oli vain käynnistää kohtaamisten sarja ja kohtauttaa muutamia olennaisia alueen toimijoita, niin siinä onnistuttiin loistavasti. Tuleviin kohtaamisiin tarvitaan tiiviimpi teema ja tavoitteet, jotta viestintä on helpompi kohdistaa sellaisille toimijoille, joilla on aidosti mahdollisuus tarttua toimeen heti tapahtuman jälkeen. Viestintä ennen tapahtumaa oli puutteellista, sillä se kohdistettiin jo valmiiksi tunnetuille aktiivisille toimijoille, muttei muille, joilla saattaisi olla kiinnostusta synnyttää uudenlaista aktivismia. Kansanopiston, Törmäämön ja otavanopiston tuleva muutosagenttikoulutus saattaa toimia uuden aktivismin synnytys -teeman kohtaamisalustana jatkossa paremmin.\nTyöpajojen osalta fasilitoinnissa olisi voinut ensimmäisen kierroksen toteuttaa niin, että kaikki läsnäolijat olisivat kiertäneet kaikki teemapisteet läpi yksin, ja käyttäneet kolme minuuttia täyttämällä kuhunkin tiedossaan olevat toimijat / toiminnot. Nyt toteutuneella systeemillä osallistujien tieto jäi suurelta osin vain yhteen ryhmään tai teemaan. Toisen ja kolmannen kysymyksen osalta tiiviimmät keskustelut olisivat tarvinneet enemmän aikaa. Palautetta ei kerätty itse tapahtumassa, ja mielenkiintoista olisi tietää esim. miten speed date onnistui ja miten aika riitti kussakin osiossa osallistujien mielestä.\nTammikuu 28.-30.1. Kansalaisyhteiskunnan muutosagentti -koulutus / Törmäämö, Otavan opiston osuuskunta ja Lahden Kansanopisto.\nLisätietoa koulutuksesta: http://apaja.otavanopisto.fi/kurssit/kansalaisyhteiskunnan-muutosagentit\nSeuraava kansalaisaktiivien ja muutosagenttien kohtaaminen keväällä, päivä tarkennetaan myöhemmin. Järjestäjätahoina Kaupunkiaktivismi-hankkeen toimijat, Lahden kaupunki ja osuuskunta Törmäämö (+ muutosagenttipilotit). Jatkossa pyritään saamaan keskusteluun mukaan myös luottamushenkilöt. Voitaisiin esimerkiksi järjestää erityisesti Lahden uusille lautakunnille suunnattuja keskustelumahdollisuuksia, kun lautakunnat on valittu keväällä 2016.\nTervetuloa jatkamaan keskusteluja Kaupunkiaktivismi-Facebook-ryhmässä!\nIlona Reiniharju, Lahden kaupunki\nMervi Piiroinen, PHSPS\nSami Metsäranta, PHSPS\nPirkko Leinonen, Riihelän aluekummi\nPäivi Sieppi, Lahden kaupunki\nMaija Faehnle, HY & SYKE\nRiikka Mäkelä, osuuskunta Törmäämö\nTanja Paksunen, Renor oy\nPiret Laaksonen, aluekummi\nPekka Laaksonen, aluekummi\nJouni Ikonen, Liipolan lähiöseura ry\nSari Knuuti, Lahden kaupunki\nSanna Virta, Ruokapiiri ry\nJohanna Jattu, Tuomenojan aluekummi\nTuija Notkonen, aluekummi Jokimaa / Ala-Okeroinen\nHanna Virtanen, Liekkiyhdistys ry\nKari Kempas, Susinno oy\nFredrika Winsten, Bahini / Törmäämö / Avoin Lahti\nJarkko Nissinen, Lahty ry\nPetri Pullinen, Lahden Kansanopisto\nAntti Vedenpää, ELMU ry\nRaila Hagström, Kariniemiseura ry\nPauliina Seppälä, Yhteismaa\nTanja Jänicke, Yhteismaa\nVuokko Heiskanen, Renor oy\nMarko Liimatainen, Renor oy\n11.9.2015 20.4.2017 / maijaf\t/ Jätä kommentti\n3.9.2015 17.4.2017 / maijaf\t/ 1 kommentti\nHukkatila houkuttaa kaupunkitilan haltuunottoon ja rakentaa aktivismien ja hallinnon kumppanuutta\n23.8.2015 17.4.2017 / maijaf\t/ 4 kommenttia\nHelsingissä moni tuntee yhteisöllisyyden ja osallistumiskulttuurin edistäjäorganisaationa Yhteismaa ry:n. Vastaavan tyyppinen kaupunkikulttuurin kehittäjä Hukkatila ry (kotisivu, Facebook-sivu) toimii Tampereella. Saimme 20.4.2015 vieraaksemme sosiaalitieteiden laitokselle Helsinkiin Hukkatilan aktiivin ja yhden perustajajäsenistä Mikko Kyrönviidan.\nYhdistyksen perustaminen harvensi rivejä, mutta nosti toimintamahdollisuudet uudelle tasolle\nMikko ja kumppanit perustivat Hukkatila ry:n vuonna 2011 yhdistykseksi, joka kehittää kaupunkitilan käyttöä ja elävöittää kaupunkikulttuuria Tampereella. Kaupunkitutkimusta ja aluetiedettä opiskellut Mikko oli kiinnostunut tarttumaan eläväisen kaupungin kehittämiseen konkreettisesti ja tuomaan omaa osaamistaan laajemmin yhteisöjen hyväksi. Myös muut yhdistyksen perustajat olivat ajatelleet tarttua tuumasta toimeen ja alkaa vaikuttaa oman ympäristönsä elävöittämiseen. Lisäinspiraatiota toivat myös Mikon ja hänen aktivistikollegansa kaupunkikokemukset Berliinissä asumisen ajoilta.\nHukkatilan toiminta saa virikkeitä myös Mikon päivätyöstä projektisuunnittelijana Porissa Kaikkien Pori -hankkeessa, joka vuorostaan hyötyy Mikon kansalaisaktivistina hankkimasta osaamisesta. Hankkeessa kehitetään Porin tiettyjä kaupunginosia hyvinvoinnin, osallistumisen, yhteistyön ja viihtyisyyden kannalta, tavoitteena pitkäjänteisesti myönteinen aluekehitys jatkuvien toiminta- ja yhteistyökäytäntöjen luomisen kautta.\nYhdistyksen perustaminen teki paremmin mahdolliseksi rahan hakemisen toiminnalle. Yhdistys myös virallisti siihen saakka epämuodollisemmin toimineen aktivistiryhmän yhteistyökumppanien ja viranomaisten näkökulmasta selkeämmin tunnistettavaksi toimijaksi. Yhdistysmuodon kääntöpuolena voi olla toiminnan vapaamuotoisuuden häviäminen ja Hukkatilan toiminnassakin on huomattu, että viralliset vastuut ja velvoitteet eivät kaikkia houkuta. Nyt yhdistyksen virallisista jäsenistä aktiivisia on vähän alle kymmenen. Toimintaan osallistuu kuitenkin yhteistyökumppaneina monia yhdistykseen kuulumattomia.\nHukkatila luo aktivismille puitteita ja tuo kaupungille uuden yhteyden kansalaisiin\nHukkatila toimii aktivistien ja hallinnon välissä aktivismien mahdollistajana ja helpottajana. Se järjestää kaupunkilaisten omaehtoiselle toiminnalle tiloja hoitamalla tarvittavat luvat ja muun yhteydenpidon kaupungin ja muiden tiloista vastaavien kanssa. Esimerkiksi Klingendahlin tehtaan vanhasta pumppaamorakennuksesta tuli näin kesäksi 2013 paikka, jossa kaikki halukkaat pääsivät järjestämään musiikki-, teatteri-, runo- ja muita keksimiään tapahtumia sähköjen, vessojen ym. puolesta valmiissa puitteissa. Hukkatila toimii pääasiassa Tampereen keskustan tuntumassa. Lähiöihin sen toiminta on ulottunut lähiympäristöpyöräretkillä.\nYhteisöllinen tapahtuma voi olla myös liikkuva. Kuvassa ihmiset tutustuvat Tampereen lähiöihin Hukkatilan järjestämällä Tunne tianoos -pyöräretkellä. Kuva Heini Ylijoki.\nHukkatilan toimijat ovat asiantuntijoita siinä, mitä kaikkea tilojen käyttöön saamisessa on otettava huomioon. He tuntevat kaupungin strategiat ja kielenkäytön ja pystyvät perustelemaan, miten hankeideat ja muut ehdotukset tukevat kaupungin tavoitteita. He myös tietävät, miten asioita saadaan kaupungin hallinnossa eteenpäin, vaikka tämä ei aina heiltäkään onnistu.\nAktivistit ja muut kaupunkilaiset hyötyvät Hukkatilan asiantuntemuksesta etenkin, jos heillä ei itsellään satu olemaan tällaisia valmiuksia. Monilla ei ole. Hukkatilan kautta tulevat ehdotukset herättävät helposti Tampereen kaupungin kiinnostuksen siksikin, että Hukkatila on jo tunnettu toimija ja kaupungilla on yhteistyöstä sen kanssa hyviä kokemuksia. Haasteena on tasapuolisen kohtelun turvaaminen: Kaupungin pitäisi palvella yksittäisiä aloitteentekijöitä yhtä hyvin kuin Hukkatilan kaltaista erityisosaajaa. Ylipäätään kaupunkilaisia ideoineen ja tapahtumineen pitäisi palvella yhtä hyvin kuin suuria kaupallisia toimijoita, joilla on muutenkin enemmän resursseja käytössään.\nKuten Kaupunkiaktivismi-työpajassa pohdittiin, Hukkatilan kaltaisten välittäjäorganisaatioiden yksi hyöty on jatkuvuuden tuominen kaupunkiaktivismiin niin kaupunkilaisten kuin hallinnonkin näkökulmasta. Kaupungille Hukkatilalla on arvoa muun muassa linkkinä niihin kaupunkilaisiin, joita ei tavoiteta kaupunginosayhdistysten tyyppisten perinteisten organisaatioiden kautta eikä kaupungin virallisten osallistumiskanavien kautta.\nPieni raha voi ratkaista paljon\nJoitakin hankkeita Hukkatila on saanut toteutettua täysin ilman rahoitusta. Usein hankkeiden toteutuminen on kuitenkin kiinni verraten pienen, mutta merkitsevän rahasumman löytymisestä. Jo 200–300 euron avustus voi ratkaista tapahtuman toteutumisen, sillä yleisötilaisuusilmoitus sekä katu-, melu- ja muut luvat voivat maksaa satoja euroja, tai sillä voidaan kattaa esimerkiksi tapahtumakahvion perustamisen kuluja.\nMuutama satanen tai muutama tuhatkin euroa voi olla pieni raha monelle yritykselle tai kaupungille. Pari sataakin voi kuitenkin olla liian iso summa siihen, että järjestävät aktivistit olisivat ainakaan toistuvasti valmiit satsaamaan sitä omasta pussistaan. Kahvilatoiminnalla on usein katettu tapahtumien kuluja. Kahvituotoista saattaa periaatteessa saada alkusijoitustaan takaisin, mutta pienelle järjestäjäjoukolle rahojen menettämisen riski on äkkiä liian iso henkilökohtaisesti otettavaksi.\nSuurimpia, muutaman tuhannen euron avustuksia Hukkatila on saanut Tampereen kaupungilta ja Pirkanmaan maakuntarahastosta. Yrityksiltä kuten arkkitehtitoimistoilta on saatu muutamia satasia. Levy-yhtiöt ja muut tapahtumajärjestäjät ovat tukeneet Hukkatilan tapahtumia tarjoamalla niihin jopa eturivin artisteja esiintyjiksi veloituksetta. Myös monet taiteilijat ja yksittäiset artistit ovat tukeneet yhdistyksen toimintaa omalla panoksellaan. Tukijoiden saaminen on onnistunut parhaiten Hukkatilan aktivistien henkilökohtaisten kontaktien kautta.\nFinlaysonin terassi: puoltava yhteistyökumppani ja ammattitausta avainasemassa\nHukkatila on herättänyt paikkoja elämään pääasiassa käyttötarkoitukseltaan muuttuneilla, usein teollisuuskäytöstä poistuneilla alueilla. Yksi näistä on Finlaysonin alueella sijaitseva eläkeyhtiö Varman omistama terassi lähiaukioineen. Kesällä 2014 Hukkatila loi paikasta yhteistyössä museon (mediamuseo Rupriikki ja TR1 Taidehalli) ja muiden yhteistyökumppanien kanssa monipuolisen tapahtumakeskuksen hyvällä menestyksellä.\nTakaterassin avautuminen tapahtumapaikaksi on saanut osallistujilta kiitosta tilan elävöitymisestä ja hukatun terassin löytymisestä. Kuva Mikko Kyrönviita.\nMuseo tarjosi tapahtumille markkinointikanavia ja tiloja, ja tapahtumat vuorostaan toivat museolle uutta yleisöä. Lupien hankkiminen sujui helposti. Tampereen kaupunki myös myönsi hankkeelle tuotantotukea. Kaupungin tukikäytäntöihin liittyy tosin hieman ristiriitaisuuksiakin, sillä saadusta tuotantotuesta maksettiin heti puolet takaisin kaupungille meluluvan muodossa. Melulupamaksu pitää toki tasapuolisuudenkin nimissä periä, mutta tällaisessa toiminnassa sen osuus voitaisiin huomioida tukea myönnettäessä. Läheinen ravintola Plevna näki hankkeen arvokkaana uusien asiakkaiden tuojana ja ryhtyi tukijaksi antamalla aterialahjakortteja jaettavaksi esiintyjille.\nHankkeen toteutumisessa oli suuri merkitys sillä, että museon johto näki hankeidean museon toimintaa tukevana ja lähti viemään asiaa eteenpäin. Tästä oli apua erityisesti tilat omistavan Varman saamisessa vakuuttuneeksi hankkeen hyödyllisyydestä. Alussa Varman kanta oli, että ”punkkarien on parempi pysyä muualla”. Suhtautumisen kääntymistä myönteiseksi auttoi, kun Varman edustajat ymmärsivät, että Hukkatilalla on tapahtumien järjestämisessä ammatillista taustaa eikä kysymys ole vain ”hippien” hauskanpidosta.\nKesäsiirtola: aktivistit välittäjinä keskustelussa alueen tulevaisuudesta\nMenestyksellinen oli myös kesällä 2012 toteutettu hanke, jossa Hukkatila loi Näsijärven rannalla sijaitsevasta täyttömaa-alueesta monitoimisen kaupunkilaisten Kesäsiirtolan konttikahviloineen, esiintymislavoineen, viljelypaikkoineen ja skeittiramppeineen. Maan pääomistaja YIT kävi aloitteesta pitkään sisäistä keskustelua ja lopulta myöntyi todettuaan hankkeen yrityksen imagolle myönteiseksi.\nAlueelle oli alustavasti suunnitteilla tunnelin rakentaminen joskus tulevaisuudessa. Asukkailla ei kuitenkaan ollut suunnitelmista juuri tietoa. Kesäsiirtolassa monet tulivat kyselemään Hukkatilan aktivisteilta alueen tulevaisuudesta. Asukkaat pääsivät kuulemaan heiltä suunnitelmista epämuodollisesti kesänvieton lomassa, paikan päällä, jossa kunkin oli helppo myös miettiä, mitä itse alueelle haluaisi.\nNäsijärven rannalle luotu Kesäsiirtola havainnollisti, mihin kaikkeen tila voikaan innokkaiden ihmisten käsissä taipua. Kuvassa elektronisen taiteen kohutempauksistaan tunnettu tanskalainen Goodiepal luo kesäillan tunnelmaa yhdessä Kesäsiirtolan monista kulttuuritapahtumista. Kuvat Liina Luoma ja Heini Ylijoki.\nSuunnittelun kohteena olevilla alueilla toimintaa järjestävät aktivistit voivatkin olla suunnittelusta vastaaville avuksi tiedottamisessa suunnittelusta ja mahdollisuuksista osallistua siihen. Paikan päällä ihmisten kanssa keskustellessaan aktivistit myös saavat ymmärrystä käyttäjien näkökulmista ja ideoista. Kumppanuudet aktivistien kanssa voisivat olla kaupungeille yksi kehityskohde mietittäessä, miten suunnittelun vuorovaikutus saadaan palvelemaan suunnittelua, tiedonhankintaa ja eri osapuolten oppimista vähillä resursseilla.\nKesäsiirtola-hanke toi Hukkatilalle myös Tampereen kulttuuriteko 2012 -palkinnon, perusteena erityisesti toiminnan merkitys yhteisöllisen ja omatoimisen kulttuurin edistämisessä. Palkinnon myönsi Tampereen kaupungin sivistys- ja elämänlaatupalveluiden lautakunta kuntalaisilta saatujen ehdotusten perusteella.\nSkeittiaktivistit kaupungin herättäjinä ja sparraajina\nHukkatilan toimintaa on inspiroinut myös Mikon skeittaajana hankkima vahva tuntuma kaupunkitilan kehittämistarpeisiin erilaisten harrastuskulttuurien näkökulmista. Skeittareiden toiminta Tampereella on yksi hyvä esimerkki aktivistien kyvystä näyttää kaupungille kehittämisen suuntaa ja auttaa ohjaamaan resursseja erityisryhmien kuten skeittareiden tarpeiden huomioon ottamisessa.\nSkeittaus oli pitkään Tampereella hunningolla, Mikon sanojen mukaan ”hoidettu Ö-luokkaisesti”. Kesällä 2010 skeittarit tarttuivat itse toimeen käymällä kehittämään Tikkutehtaan alueen tyhjiä teollisuustiloja skeittausympäristöiksi. Vuonna 2012 he perustivat skeittausta edistämään Pirkanmaan kaarikoirat ry:n.\nKaupunkilaiset voivat saada omin voimin aikaan esimerkiksi skeittitilan, kuten skeittariaktivistit Tikkutehtaan alueella. Kuva Liina Luoma.\nToiminta sai paljon mediahuomiota Aamulehdessä ja kansainvälisestikin. Tämä herätti myös Tampereen kaupungin. Pian aloitettiin Tampereen ensimmäisen betonisen skeittipuiston suunnittelu, johon kaupunki kutsui skeittaajat asiantuntijoina mukaan. Skeittareiden aktiivisuuden myötä Tampere on ottanut skeittikaupunkina aimo harppauksen; yhteistyössä suunniteltua, elokuussa 2015 virallisesti avattua betoniskeittipuistoa on luonnehdittu Suomen parhaaksi!\nSkeittaus on kaupungin suunnittelun kysymyksenä kimurantti sikäli, että lajiin kuuluu ihmisten ilmoilla oleminen, mutta syntyvän melun vuoksi skeittaus olisi houkuttavaa ohjata etäälle ainakin asuintaloista. Varta vasten rakennettuja skeittipuistojakin tarvitaan. Monille laji on kuitenkin ennen kaikkea kaupunkitilan käyttöä keskusaukioiden tyyppisissä, monenlaista muutakin käyttöä mahdollistavissa paikoissa.\nKeskeisellä paikalla skeittaamisessa on yllätyksellisyyttä, vuorovaikutteisuutta ja kaupunkikulttuurin luomisen ulottuvuutta tavalla, joka erillisissä skeittipuistoissa jää puuttumaan. Katujen, aukioiden ja vastaavien tilojen suunnitteluratkaisuilla voidaan estää tai mahdollistaa ja myös houkuttaa skeittausta. Parhaimmillaan ratkaisut tukevat skeittauksen toimimista myönteisenä yllätysten ja vuorovaikutteisuuden tuojana tilan kaikkien muidenkin käyttäjien kannalta.\nAktivismien tukemisen selkäranka: välittäjäyhdistys + yhden luukun virkamies\nParhaimmillaan Hukkatilan kaltaisella kansalaisyhteiskunnan manageri- tai välittäjäorganisaatiolla on vastinparinaan taho, joka hoitaa aktivismien tukemisessa yhteyksiä hallinnon sisällä. Hukkatilan toiminnalle arvokkaaksi on muodostunut tietämys tällaisista yhden luukun periaatteella toimivista rohkeista avainhenkilöistä.\nTampereen kaupungilla heitä toimii ainakin muutama. He ovat edistäneet Hukkatilan aloitteita huolehtimalla kaiken tarvittavan järjestämisestä hallinnon sisällä Hukkatilan kannalta mahdollisimman helposti. Vastaavia yhden luukun toimijoita on tullut vastaan joissain tiloja hallinnoivissa yrityksissäkin, esimerkiksi Spondassa.\nAvuliaat rohkeat virkamiehet ovat muun muassa nopeuttaneet luvanhakuprosesseja, jopa kehottamalla Hukkatilaa etenemään hankkeen toteuttamisessa vaikkei virallista päätöstä luvan myöntämisestä ole vielä ollut. He ovat kertoneet hankkeissa huomioon otettavista vaatimuksista ja hoitaneet niiden täyttämistä. Esimerkiksi skeitattavien veistosten tuomisessa kaupunkitilaan Hukkatilan toimijoille ei olisi tullut mieleen, että täytyy tehdä ilmoitus kuluttajapalvelusta ja maksaa siitä 150 euroa. Virkamies paitsi kertoi tästä, myös teki ilmoituksen Hukkatilan puolesta. Hyvin myönteisenä on jäänyt mieleen myös Pumppaamo-hankkeessa tilojen avainta antamaan tullut työntekijä, joka paitsi antoi avaimet, myös esitteli hukkatilalaisille pumppaamon tilat ja sanoi vielä, ettei viitsi tästä laskua kirjoittaa.\nYhden luukun roolin ottaneita henkilöitä yhdistää Hukkatilan kokemuksen mukaan vaikutusvaltainen, mutta riittävän lähellä käytäntöä oleva asema organisaation keskitasolla. Nämä henkilöt pystyvät toimimaan jossain määrin johdon ohi, mutta he myös tuntevat operatiivisen tason toimijoita. Yhden luukun toimijoiden asema on vahva käytännössä, vaikkei välttämättä muodollisesti. ”Yhtenä luukkuna” palvelee esimerkiksi eräs virkaikänsä puolesta arvostettu sihteeri.\nYhteistyö kaupungin kanssa sujuu jo hyvin, mutta jarrujakin on\nHukkatilan yhteistyö kaupungin kanssa on sujunut enimmäkseen hyvin. Ennen yhden luukun virkamiesten löytämistä suurena haasteena oli, että kaupungin toimijat eivät usein tienneet, mitä jonkin aloitteen toteuttamiseksi tarvitaan tai keneltä mistäkin asiasta voisi kysyä. Hallinnon kulttuuri käytäntöineen ei ole vielä mukautunut kaupunkilaisten uuteen aktivoitumiseen – mutta Tampere yhden luukun virkamiehineen on tässä edelläkävijöiden joukossa.\nTampereen kaupunki on enimmäkseen ollut halukas avaamaan tiloja kaupunkilaisten käyttöön. Eräälle teollisuuskäytön jäljiltä käyttämättömäksi jääneelle alueelle Hukkatila ja jotkut muutkin ovat kehittäneet monia ehdotuksia, mutta kaupunki ei ole lämmennyt niistä millekään. Syy ei ole selvinnyt. Mikko arvelee, että kaupungilla on alueelle vireillä muita vielä ei-julkisia suunnitelmia. Kaupungin toimintaan voisi tässä kaivata lisää avoimuutta.\nJoissain tapauksissa tilojen käyttöön saamisen on estänyt kaupungin vastuuseen liittyvä tiukka normien noudattaminen. Tapahtumapaikka-aloite on kaatunut jopa siihen, että kaiteen korkeus paikalla ei ole täyttänyt turvallisuusmääräyksiä eikä kaupunki ole halunnut joutua vastaamaan määräyksen sivuuttamisen seurauksista. Hukkatila toivoisi normien soveltamiseen ja vastuunjakoon lisää joustavuutta. Jos toteutuksen esteenä on kaiteen korkeuden kaltainen asia, voitaisiin esimerkiksi sopia, että toiminta alueella ei ole kaupungin vastuulla vaan kukin osallistuja vastaa putoamisen varomisesta itse.\nTampereen kaupunki on kuitenkin kesän 2015 aikana näyttänyt myös erittäin hienoa aloitteellisuutta ja avannut Lielahden kartanoa ja entistä teollisuusaluetta kaupunkilaisten käyttöön. Hiedanrannaksi nimetty alue odottaa tulevaa rakentamista, mutta ennen sitä kaupunki mahdollistaa alueella erilaisia tapahtumia ja väliaikaiskäyttöä. Nähtäväksi jää, miten tämä jatkuu. Alueella tapahtumaa jo järjestämässä olleet hukkatilalaiset toivovat, että näillä toiminnoilla ja kokeiluilla voisi olla rooli myös alueen suunnittelussa ja tulevaisuudessa.\nTampereen kaupungin kesällä 2015 käyttöön avaama Hiedanrannan alue on tarjonnut paikan mm. kaikille avoimille puutarhajuhlille. Kuva Mikko Kyrönviita.\nKoulutuksella apua ja inspiraatiota hallinnon toimintaan aktivistien kanssa\nNiin Tampereella kuin muuallakin hallinnon toimijoiden työtä voisi helpottaa ja innostaa aktivistiyhteistyöhön valmentavilla koulutustilaisuuksilla. Kaupunkiaktivismi-hankkeen keskusteluissa yhteistyökumppanien kanssa on saanut kannatusta ajatus, että hankkeen puitteissa valmisteltaisiin rohkean hallinnon (työntekijän) koulutuspaketti. Hukkatilan kokemuksen perustella kouluttautumismahdollisuuksia voisi olla hyödyllistä järjestää myös tiloja hallinnoiville yrityksille. Monessa yrityksessä suhtaudutaan kaupunkilaisten vapaaehtoistoimintaan perustuviin aloitteisiin vielä epäillen.\nKoulutuksessa voitaisiin käsitellä muun muassa joustavuuden lisäämistä organisaation sektoreiden työnjaossa niin, että yhden luukun palvelussa välttämätön kokonaisuuksien käsittely ja hallinnollisten rajojen yli toimiminen olisi työntekijöille helppoa ja houkuttavaakin. Työntekijän arkeen koulutus voisi tuoda tietoa organisaatio- ja kaupunkikohtaisesti yhteyshenkilöistä ja vastuista ja yleisemmin hyvistä käytännöistä muun muassa kumppanuuksissa, normien soveltamisessa ja avoimuudesta ja tasapuolisesta kohtelusta huolehtimisessa.\nMikko toivoo Kaupunkiaktivismi-hankkeen tuovan ymmärrystä siitä, mitä arvoa eri tahot kaupunkiaktivistisessa toiminnassa näkevät. Miten tapahtuu se, että kaupunkien ja yritysten työntekijät ja päätöksentekijät alkavat nähdä aktivismia arvokkaana? Hukkatilan kaipaamia tutkimuksen pohjalta kiteytettyjä perusteluja aktivismien hyödyistä tarvitaan myös koulutuksen selkärangaksi.\nAsiantuntevimpia rohkean työntekijän ajattelutapoja ja käytäntöjä esitteleviä kouluttajia olisivat varmasti rohkeat yhden luukun toimijat itse. Mutta jos heitä nostetaan toimintatapojensa vuoksi esille koulutuksen yhteydessä tai muuten, voiko huomio koituakin heille haitaksi? Onko mahdollista välttää riskiä, että esimerkiksi joustavan normien soveltamisen tuominen esiin johtaakin joustavasti toimineen työntekijän paheksumiseen tai rankaisemiseen?\nMillaista koulutusta kaipaisit itsellesi, kollegoillesi, yhteistyökumppaneillesi?\nPohdintaa rohkean hallinnon piirteistä ja niiden kehittämisen tukemisesta on Kaupunkiaktivismi-hankkeessa aloitettu huoneentaulujen hahmottelulla. Rohkean kaupungin/viraston huoneentauluun on kirjattu mm. kehotus kannustaa työtekijöitä kokeiluihin ja riskinottoon silläkin uhalla, että tulee virheitä. Rohkean hallinnon työntekijän huoneentaulussa on mm. suositus suhtautua aloitteisiin ensisijaisesti sallivasti.\nMillaiset muut toimintatavat luonnehtisivat kaupunkiaktivismia hyvin tukevaa ja hyödyntävää hallintoa? Mihin asioihin aktivistien kanssa toimimista käsittelevässä koulutuksessa olisi tärkeintä keskittyä? Millaisena koulutus olisi houkuttava ja hyödyllinen kaupungin työntekijöiden kannalta? Entä yritysten kannalta? Mikä rooli kaupunkiaktivisteilla olisi koulutuksessa?\nKerro mieluusti ajatuksia, kommentteja ja ehdotuksia Facebook-ryhmässä, huoneentauluihin suoraan (se käy helposti Google- tai Facebook-tunnuksella, ks. pikajohdatus työtilaan) tai kommenttikentässä tässä alla!\nYmpäristökeskuksessa pohdituttavat lähiöt, vastuullisuuden kannustaminen ja kokeilujen rahoituskäytännöt\n15.4.2015 15.4.2017 / maijaf\t/ 3 kommenttia\nKävimme 24.3.2015 Helsingin ympäristökeskuksessa tapaamassa kehittämistehtävissä toimivia Mira Jarkkoa ja Anu Norrosta.\nYmpäristökeskuksen toimintaa ja samalla näkökulmia asukkaiden aktiivisuuteen suuntaavat olennaisesti ekologisen kestävyyden tavoitteet kuten ilmastotyössä päästövähennykset ja energiatehokkuus. Tehtävänä on saada yhteiskunnan monet toimijat toimimaan tavoitteiden hyväksi.\nPaljon työtä on ennen kaikkea muiden kuin jo aktiivisten ja ympäristön hyväksi jo toimivien ihmisten aktivoimisessa ympäristövastuullisuuteen. Samalla ovat merkittäviä ekologisen kestävyyden tavoitteita edistävät aktivismit – ympäristökeskus tarvitsee aktivisteja avukseen. Näitä aktivismeja voisi kutsua vaikka ekoaktivismeiksi. Niiden kirjo on laaja, ruokapiiritoiminnasta ja kierrätysaktivismeista Energiaremontti 2015-kampanjaan, pyöräilynedistämisaktivismiin ja luonnon monimuotoisuuden aktivismeihin (joista Helsingissä parhaillaan kuohuttaa paikallinen kala-aktivismi).\nKaupunkisuunnitteluvirasto on saanut yksittäisestä aktivismista, Lisää kaupunkia Helsinkiin -ryhmästä, selvää tukea tärkeälle tavoitteelleen täydennysrakentamisesta. Ympäristökeskuksen ekologisen kestävyyden tavoittelua tukee pikemminkin joukko erilaisia aktivismeja, koska ekoaktivismit keskittyvät ekologisuudessa usein johonkin yksittäiseen asiaan. Aktivismien tukeminenkin on tasapainoilua tavoitteiden kokonaisuudessa – aktivismi yksittäisessä aiheessa ei saisi viedä liikaa huomiota muilta tavoitteilta.\nLähiöiden kehittäminen kaipaa taloyhtiöiden yhteistyötä ja alueellista koordinointia\nIlmastokeskustelut keskittyvät usein uusiutuvan energian käytön edistämiseen, joka on myös aktivismin aiheena kuuma. Kuitenkin merkittävä osa kasvihuonekaasupäästöistä syntyy rakennusten energiankulutuksesta. Tavoitteita päästöjen vähentämisestä ja varsinkaan hiilineutraaliudesta ei pystytä saavuttamaan pelkällä satsauksella uusiutuviin energianlähteisiin, ellei myös rakennusten energiankulutusta pystytä vähentämään. Tässä lähiöiden peruskorjaushankkeisiin vaikuttaminen on iso kysymys. Avaintoimijoita peruskorjauksessa ovat isännöitsijät, taloyhtiöt, asukkaat ja rakennuttajat.\nOsana energianeuvontaa kehitetään taloyhtiöiden hallituksille energiakoulutusta. Kehittämistyössä pohditaan, miten taloyhtiöitä voisi kannustaa investoimaan energiatehokkaisiin ratkaisuihin korjausrakentamisessa myös yhteistyössä keskenään. Kohdealueina ovat Helsingissä Kontula, Vantaalla Havukoski ja Espoossa Suvela. Hankkeessa on mm. tuotettu videoita.\nKontulassa toimi aiemmin aluekoordinaattori, jonka ansiosta yhteistyötä alueen toimijoiden välillä syntyi luontevasti. Aluekoordinaattorin jäätyä eläkkeelle yhteistyöfoorumin vetäminen on jäänyt alueellisten toimijoiden vastuulle. Vaikka toiminta alueella on aktiivista, ei ympäristökeskusta ole kutsuttu alueellisen yhteistyöfooruminen kokoontumisiin. Mahdollista on, ettei yhteistyöfoorumi ole jatkanut toimintaa ulkopuolisen koordinaattorin jäätyä pois tehtävästä.\nKokemus lähiöiden kehittämisessä on, että tarvitaan aluekoordinaattorin tyyppinen taho, joka linkittää eri hankkeita alueella ja luo paikallisille toimijoille tilaisuuksia kohdata alueen kehittämisen äärellä. Paikalliset Facebook-ryhmätkään eivät toimi ilman, että joku aktivoituu moderaattoriksi. Kohtaamismahdollisuuksien jatkuvuus luo edellytyksiä myös saada kehittämishankkeiden tulokset jäämään elämään alueella hankkeiden päättymisen jälkeen.\nPohdimme tapaamisessa, että ympäristövastuullisuuden edistämisessä ympäristökeskukselle voisi olla avuksi mennä mukaan keskusteluihin, joihin ihmiset lähiöissä ovat jo aktivoituneet esimerkiksi täydennysrakentamisen yhteydessä.\nYmpäristövastuullisuuden aktivointia: Ilmastotiekartta, Ilmastokatu, Vihreät ovet ja Ilmastokumppanit-verkosto\nTuore Helsingin ilmastotiekartta kertoo asukkaille, yrityksille ja kaupungin toimijoille, mitä heidän tulee tehdä, jotta Helsingistä saadaan hiilineutraali vuoteen 2050 mennessä. Ympäristökeskuksen toimijat haluaisivat jatkaa ilmastokartan laadinnassa aloitettua keskustelua toimenpiteistä eri toimijoiden kanssa syvemmin. Keskusteluilla voidaan lisätä ymmärrystä kaupungin toiminnasta ja välttää väärinkäsityksiä puolin ja toisin. Aktivistien uskottavuus voi kärsiä, jos heidän väitteillään ilmastonmuutoksesta ja tarvittavista toimenpiteistä ei ole kunnon tietopohjaa. Huhupuheet on yksi aktivismien haaste.\nIlmastokatu-hankkeessa on tarkoitus kehittää Iso-Robaa ilmastoratkaisujen esimerkkialueena. Hankkeeseen kuuluu vastaavantyyppinen kohde Vantaalla. Asukkaiden, taloyhtiöiden ja yritysten mukaan saaminen on hankkeessa ydinasia. Palvelumuotoilun menetelmillä pyritään saamaan toimijoiden tarpeita esille jo varhain mahdollisimman hyvin.\nIlmastokadun suunnittelussa yksi yhteistyökumppani on Dodo ry. Dodon toimijat ottivat ympäristökeskukseen yhteyttä ja kertoivat ideastaan, jota ympäristökeskus olikin jo tahollaan Iso-Roballe miettinyt. Hyvä esimerkki aktivistien ja kaupungin kohtaamisesta: kumpikin oli miettinyt samaa ja voimat päädyttiin yhdistämään. Ympäristökeskus on käynyt keskustelua yhteistyömahdollisuuksista myös Piggy Paggy -kuljetuspalvelun kehittäjien kanssa.\nYmpäristökeskus on mukana järjestämässä osin Ravintolapäivästä inspiroitua Vihreät ovet -tapahtumaa, jossa ihmiset saavat ilmoittaa energiatehokkuuden esimerkkikohteita muille tutustuttavaksi. Vuonna 2014 kohde-ehdotuksia ei tullut niin paljoa kuin toivottiin. Nyt tulevassa tapahtumassa kokeillaan uutta tapaa, etukäteen suunniteltuja kohdekierroksia.\nIlmastonmuutosta hillitsee myös Ilmastokumppanit-verkoston toiminta, jossa yritykset ja muut toimijat tekevät omia ilmastositoumuksiaan ja toteuttavat niitä yhdessä uusien kokeilujen ja hankkeiden kautta. Kannustinta luo muun muassa yhteinen sitoumusten toteutumisen seuranta.\nNormit ohjaavat antamaan tietyille äänille painoarvoa\nAsukkaiden aktivismi näyttäytyy ympäristöviranomaisen kannalta myös tarpeena huolehtia yhteisöllisten tapahtumien järjestämisessä ympäristönäkökohdista kuten melun ja jätehuollon huomioon ottamisesta. Tapahtumien laajetessa syntyy roskaa ja muita lieveilmiöitä. Melunormeja on noudatettava vaikka festivaali tuottaisi monelle festivaalivieraalle iloa. Naapuriasukkaille tapahtumat saattavat olla erittäin häiritseviä, etenkin jos niitä on useita samassa paikassa ja vieläpä peräjälkeen.\nTapahtumien melua koskevat normit ovat Euroopan maissa pitkälti samanlaisia, mutta eroja on niiden noudattamisessa ja valvonnassa. Meikäläisiä tiukempia ollaan esimerkiksi Göteborgissa. Siellä tapahtuman venymisestä voi saada mojovat sakot. Alkuvastustuksen jälkeen tämä käytäntö on siellä vakiintunut ja tapahtumien järjestäjät ovat siihen sopeutuneet.\nRennompaa eteläeurooppalaista otetta Suomeen haikailtaessa on pohdittava, mitä asioita normiohjauksen väljentämisellä tänne haluttaisiin – Etelä-Euroopassakin väljyydellä on kääntöpuolensa. Normien soveltamisessa on oltava selvät harkintaperusteet. Hygieniasäännöksissä harkintaperuste on pop-up-toiminta: sellaiseksi lukeutuvassa Ravintolapäivässä hygienianormeja ei tarvitse noudattaa.\nTapahtumien sallimisessa pohditaan myös tilanteita, joissa ihmiset eivät korjaakaan tapahtumiensa jälkiä vaikka tarkoitus olisi ollut. Jos roskat korjaa kaupunki, verorahat siihen ovat pois jostain muusta. Kaupungin hätiin tulo ei myöskään kannusta ihmisiä ottamaan vastuuta itse jatkossakaan.\nTapahtumajärjestäjille on laadittu Siisti tapahtuma -opas: neuvoja kyllä löytyy järjestäjille, jotka ympäristöasioita haluavat huomioida. Kaikkiaan ympäristökeskuksella on kuitenkin aika vähän keinoja vaikuttaa tapahtumien siisteyteen. On pohdittu, pitäisikö virkamiesten ottaa esimerkiksi Ravintolapäivän Facebook-ryhmässä aktiivisempi rooli. Tapahtumien järjestäjien kautta pyritään jatkuvasti vaikuttamaan. Ehkä ongelmallisimpia ovat kaljakellunnan tapaiset tapahtumat, joilla ei ole varsinaista järjestäjää tai edes tunnettua foorumia, josta osallistujiakaan voisi koettaa tavoittaa.\nEnnakkosuunnitteluvelvoite ja virastojen eriytyneisyys vaikeuttavat aktivismien tukemista\nYmpäristökeskuksen mahdollisuuksia edistää asukkaiden aktivismia ja toimia aktivistien kanssa yhteistyössä rajoittaa se, että ulkopuolista rahoitusta, esim. EU-rahaa haettaessa rahojen käyttö on väistämättä pitkälti etukäteen suunniteltua. Kaikki rahoittajat vaativat pitkälle valmista hankesuunnitelmaa. Tällöin kehittämisessä on heikosti mahdollisuuksia edetä kokeilevasti, suuntaamalla työtä tekovaiheessa vastaan tulevien tarpeiden ja mahdollisuuksien – kuten viriäviin aktivismeihin liittyvien sellaisten – mukaan.\nUudenlaisten ratkaisujen kokeileminen kaupunkitilassa usein onnistuu vasta useiden virastojen innostuessa kokeilusta. Kun jonkin idean edistäminen ei ole välttämättä helppoa virkamiehelle tai virastolle, kansalaiselle se voi olla vielä vaikeampaa – jos kysymys on toimijoiden suostumuksen hankkimisesta ennen idean toteuttamista.\nAiemmin kuulimme Yhteismaan kokemuksen, että uuden toiminnan toteuttaminen ei välttämättä onnistu, jos siinä lähdetään tarpeesta hankkia ensin lupa perinteistä virallista kautta. Eroksi virkamiehistä kansalaisroolissa toimivat aktivistit voivat yksinkertaisesti ryhtyä toimeen. Pohdimme tapaamisessa, että kaupunkiaktivistinen toiminta voi olla sysäys julkiseen keskusteluun, jossa esimerkiksi katutilan käytön sääntelyä neuvotellaan uudelleen. Vaikkapa pystyttämällä jonkin energiatehokkuuskeksinnön paikkaan, jossa kaupunki ei sitä salli, kaupunkiaktivistit voivat saada helposti herätettyä median huomion.


runBEAT - Groundbreaking Indoor Running Experience\nJUOKSE YHDESSÄ MUIDEN KANSSA\nrunBEAT:in avulla henkilökohtaisilla kuntotasoilla ei ole väliä: voit juosta muiden kuntoilijoiden kanssa vierekkäin juoksumatoilla, samalla kun runBEAT seuraa kaikkien edistymistä. Ruudulla olevat hahmot reagoivat heti kuntoilijoiden nopeuden muutoksiin, joka mahdollistaa välittömän palautteen.\nOli kyseessä sitten kävely, hölkkä tai pikajuoksu, niin runBEAT:in kilparadat tarjoavat sopivat pituudet monipuolisille treeneille. runBEAT voi olla kokonainen treenikokonaisuus alusta loppuun tai se voi olla osa sellaista: se soveltuu alkulämmittelyyn, intervalliharjoitteluun ja kilpailuihin.\nTreeniä helpottavien sivutukien avulla myös seniorit ja tasapainorajoitteiset voivat harjoitella saaden käsillä tukea sivuilta.\nJUOKSUMATOLLA EI TARVITSE OLLA TYLSÄÄ\nrunBEAT yhdistää vaivattomasti juoksemisen ja pienryhmäharjoittelun. Jaa juoksun ilo muiden kanssa joko työskentelemällä kohti yhteistä tavoitetta tai testaa rajojasi kisoissa. Alkuun pääset hyvin 4, 6 tai 8 maton starttipaketilla ja mattoja on lisättävissä myöhemmin\nPALKITSE ITSEÄSI VOITOLLA\nJuoksukisojen järjestäminen ei ole koskaan ollut helpompaa: astu vain juoksumatolle ja keskity kisaan. runBEAT:in tarjoama välitön palaute auttaa päättämään pitääkö panostaa enemmän voiton varmistamiseksi.\nKisaradat ovat 100, 200, 400, 800, 1 000, 2 000, 4 000 ja 5 000 metriä. Ratoja tulossa myöhemmin lisää.\nRYHMÄTREENI ILMAN RAJOITUKSIA\nFree Run mahdollistaa vapaan harjoittelun ilman matka- tai aikarajoituksia. Mukaan pääsee kävelemällä juoksumatolla – kuka tahansa voi liittyä mukaan ja lähteä milloin haluaa. Free Run:in avulla voit tehdä haluamasi treenin yhdessä muun ryhmän kanssa ja seurata suorittamaasi matkaa, aikaa ja tahtia.\nHarjoituksen ensimmäinen miljöö pohjautuu viihtyisään Mahtattanin puistoympäristöön. Lisää ympäristöjä lisätään myöhemmin.\nrunBEAT mahdollistaa yksilökohtaiset harjoitukset pienryhmille. Sitä voi käyttää jo olemassa olevien suurien näyttöjen kanssa tai sille voi tilata oman 65" näytön. runBEAT:in tarjoama reaaliaikainen data harjoituksista motivoi niin yksilösuoritukseen keskittyviä kuin kilpailuhaluisempia kuntoilijoita.\nDRAX:in moottoroimattomat juoksumatot ovat energiatehokkaita ja niiden kaarevan muodon ansiosta juoksu tuntuu luonnolliselta.\nTilaa runBEAT nyt!\n+358 44 545 4672


Bitcoin hinta uutiset analyysi Argentiina bitcoin-new york times\nNäistä syistä johtuen kansainvälinen pelipalvelu Steam ei enä hyväksy (siirryt toiseen palveluun) bitcoinia maksuvälineenä. Jos sijoitat yhtiön, sen takana on tuotantokoneistoa ja osaamista. Se ei ole millän tavalla uskottava ja vastuullinen taho kokonaisen valuutan taakse, Heikkinen sanoo. Hej på dig ja hellät tunteet, hyvä lukija! Yhtä hyvin sen arvo voi kuitenkin laskea vaikkapa jo huomenna lähelle nollaa. Viime vuoden tammikuussa yli 50 kryptovaluuttojen markkina-arvosta tuli bitcoinista, mutta tällä hetkellä bitcoin muodostaa enä 36,5 kryptovaluuttojen arvosta. Sen avulla voit vastaanottaa Bitcoineja, säilyttä niitä ja lähettä niitä muille henkilöille. Meltdown ja Spectre vaanivat Bitcoin-avaimia, tutkijat ovat löytäneet kaksi uutta turvallisuusbugia, jotka vaikuttavat lähestulkoon kaikkiin yleisimmin käytettyihin tietokoneisiin, älypuhelimiin ja muihin laitteisiin.\nDogecoinin yhteisö on myös aktiivinen suorittamaan erilaisia projekteja, joista ehkä kuuluisimpana Jamaikan mäkikelkkajoukkueen lähettäminen vuoden 2014 Sotsin Talviolympialaisiin. Front Capitalin pästrategi Ari Aaltonen ei usko tähän uhkakuvaan. Suurin osa Bitcoin-debit-korteista lopetti toimintansa viime perjantaina. (kuva: CoinDesk) Dogecoin rikkoi miljardin euron arvon Kryptovaluuttojen massiivinen kasvu ei vaikuta ainoastaan suuriin pelaajiin, kuten Bitcoiniin, Ethereumiin ja Litecoiniin, vaan myös moniin muihin pienempiin vaihtoehtoihin. Vaara on Heikkisen mukaan kuitenkin todellinen niille yksityissijoittajille, jotka ovat rahojaan Bitcoiniin laittaneet. Vuonna 2018 tullaan näkemän monia merkittäviä päivityksiä ja parannuksia, jotka tekevät Bitcoinista entistä tehokkaamman ja monipuolisemman välineen. Johdannainen ei sinällän ole mattimeikäläisten sijoitustuote, mutta Aaltosen mukaan siitä voi sellaisen tehdä. Bloombergin mukaan Kiinan keskuspankki kertoi suunnitelmista suljettujen ovien takana viime keskiviikkona.\nBitcoin pizza story in hindi, Näkymät bitcoin-rahaa, Bitcoin kaavio 2018,


Kellot soi: Vinksahtaneet opettajat koheltavat yhteiskunnallisessa tilannekomediassa - Seura.fi\nJulkaisupäivämäärä 12.08.2019 14.00\nSarjan päärooleja näyttelevät Laura Malmivaaran (kuvassa oik.) ja Minttu Mustakallion (vas.) lisäksi Elias Gould, Joanna Haartti, Lari Halme, Antti Launonen, Sanna-Kaisa Palo, Pihla Penttinen ja Hannes Suominen. © Hans Barck / Yle Kuvapalvelu\nLaura Malmivaara ja Minttu Mustakallio näyttelevät opettajia uudessa komediasarjassa Kellot soi. Tosielämässäkin he kohtaavat ainakin kerran vuodessa koulun käytävillä.\nVaikka Laura Malmivaara on tehnyt monipuolisen uran näyttelijänä, puolituntinen tilannekomedia on hänelle uusi aluevaltaus. Ensikosketus lajityyppiin oli riemastuttava kokemus.\n”Ihastuin heti käsikirjoitusta lukiessani Kellot soi -sarjan vinksahtaneeseen mutta kuitenkin realistiseen maailmaan”, Malmivaara kertoo.\nMyös Minttu Mustakallio nauroi ääneen jo käsikirjoitusta lukiessaan.\n”Sarja on paitsi hauska myös tosi yhteiskunnallinen, ja tosielämän ongelmille nauraminen tekee hyvää. Emme kuitenkaan missään nimessä naura opettajille, vaan niille paineille ja säästöille, joiden kanssa he joutuvat elämään. Toivon, että päättäjät hikoilisivat vähän tätä sarjaa katsoessaan”, Mustakallio sanoo.\nSiinä missä sarjan teemat ovat realistisia, edustavat hurjasti kärjistetyt opettajatyypit Malmivaaran kuvaamaa vinksahtaneisuutta.\n”Minun roolihahmoni on tosin se porukan täysijärkisin”, Malmivaara naurahtaa.\nMalmivaara näyttelee apulaisrehtoria, joka koettaa paikkailla esimiehensä epäpätevyyttä. Mustakallion näyttelemä upouusi rehtori on toimessaan vallan innokas muttei hallitse sen paremmin opettamista kuin johtamistakaan.\nSoppaa sotkee vielä Lari Halmeen esittämä koulutoimenjohtaja, joka pursuaa tsemppihenkeä, hyvää meininkiä ja menestysvaatimuksia.\n”Larin hahmo kuvaa hyvin sitä, minkä paineiden keskellä opettajat elävät. Hän on roolissaan niin mainio, että koko ajan sai purra hammasta, jottei nauraisi”, Malmivaara sanoo.\nLapsemme käyvät samaa koulua\nVaikka tv-tilannekomedia oli Malmivaaralle uusi kokemus, hän ei jännittänyt mukaan lähtemistä.\n”Ei tässä porukassa. Eikä lajityyppien rajoja kannata muutenkaan liikaa miettiä, vaan tehdä vain töitä ja nauttia”, Malmivaara toteaa.\nSekä Malmivaara että Mustakallio tunsivat suurimman osan sarjan näyttelijöistä entuudestaan, mutta keskenään he eivät olleet aiemmin työskennelleet.\n”Tutustuimme kyllä jo teatterikorkeakoulussa, mutta emme jutelleet vielä silloin kovin paljon. Ja viime vuosina olemme itse asiassa tavanneet enimmäkseen koulun kevätjuhlissa, sillä lapsemme käyvät samaa koulua”, Mustakallio kertoo.\nChernobyl-sarja toi koulumuistot mieleen\nOmilta kouluvuosiltaan sekä Malmivaaralla että Mustakalliolla on hyviä muistoja. He toteavat yksimielisesti rakastavansa suomalaista koulujärjestelmää.\nMalmivaara kävi peruskoulun Kajaanissa, Mustakallio Ylivieskassa.\n”Voi olla, että aika kultaa muistot, mutta nyt tuntuu, että oli onni syntyä Ylivieskaan. Opettajat tunsivat oppilaat henkilökohtaisesti ja pystyivät ottamaan meidät yksilöinä. Samaa pienen koulun tunnelmaa toivoisin omille lapsilleni, jotka ovat syntyneet tänne pääkaupunkiseudulle”, Mustakallio sanoo.\nMalmivaaralle ovat viime aikoina palanneet mieleen koulumuistot keväältä 1986.\n”Muistan, kuinka mietimme leirikoulussa, voiko puron vettä juoda vai onko siinä laskeumaa. Tämä kokemus tuli elävästi mieleen, kun katsoin Tšernobylin ydinvoimalaonnettomuudesta kertovaa Chernobyl-sarjaa.”\nKellot soi, ma 12.8. klo 21.00 Tv2


TEMPUR Box Spring sänky ETUSI 1200e - Tempur Br...\nTEMPUR Box Spring sänky ETUSI 1200e\nIlmoitustyyppi: Myydään Ilmoitus jätetty: 30 heinäkuuta 12:53\n· koko: 140x200 cm\n· väri: Charcoal, tyylikäs tummanharmaa\n· runko: Tempur Box Spring Static\n· patja: Tempur Hybrid Elite 140x200x25cm\n· jalka: Box Spring, musta pyöreä 15cm\n· pääty: Box Spring Check\n· saatavuus: Heti, Tempur Brand Store Vantaa\nTai 4 515 e (norm.5715 e)\nETUSI 1200 e\nLisätieto: Uusi, käyttämätön patja ja runko. Upea ruudullinen pääty on käyttämätön asiakaspalautus. Täydet takuut patjalla, rungolla ja päädyllä. Varaston tyhjennyspoisto.\nHybrid-patja sopii erityisen hyvin, jos etsit perinteisen joustinpatjan tunnetta kaikilla Tempur-hyödyillä.\nTEMPUR Relaxation moottorisänk... 6 999 €\nTEMPUR Flexible Base jenkkisän... 4 779 €\nTEMPUR Kaissu Vira parisänky E... 5 199 €\nTEMPUR Box Spring Adjustable s... 7 099 €


Vihreiden Saido Mohamed sivuun luottamustehtävistä poliisitutkinnan takia | Yle Uutiset | yle.fi\nPoliisi ryhtyi tutkimaan Mohamedin rahankäyttöä hänen sisarensa saaman tuomion jälkeen. Mohamedia epäillään törkeästä rahanpesusta.\n18.11.2016 klo 16.37päivitetty 18.11.2016 klo 17.37\nHelsingin vihreät on siirtänyt Saido Mohamedin sivuun kaikista luottamustehtävistä. Mohamed on puolueen varavaltuutettu Helsingin kaupunginvaltuustossa sekä varsinainen jäsen asuntolautakunnassa.\nMohamed on myös ilmoittanut jättäytyvänsä pois kevään kuntavaaleista sisarensa saaman petostuomion vuoksi. Lisäksi poliisi on alkanut tutkia Mohamedin omaa toimintaa törkeänä rahanpesuna.\n– Kaiken kaikkiaan tämä on ikävä tilanne, mutta on hyvä, että poliisi tutkii asiaa ja mahdollisesti oikeus sitten aikanaan toteaa, että onko hän syyllistynyt rikokseen vai ei. Elämme oikeusvaltiossa, joten siellä tämä asia aikanaan ratkaistaan, ja katsotaan sitten miten käy, valtuustoryhmän puheenjohtaja Otso Kivekäs toteaa.\nVihreiden ratkaisusta kertoi ensin Helsingin Sanomat (siirryt toiseen palveluun).\nMohamedin sisaren oikeudenkäynti johti rahanpesuepäilyyn\nMohamedin sisar on tuomittu Helsingin käräjäoikeudessa törkeästä petoksesta vuoden ja kahden kuukauden ehdolliseen vankeuteen. Tuomion mukaan sisar oli jättänyt ilmoittamatta Kelaan muutostaan Iso-Britanniaan ja sai siksi lapsilisiä kymmenen ylimääräisen vuoden ajan. Petoksella hankittu etu on käräjäoikeuden mukaan 44 232 euroa.\nSisar väitti oikeudessa, että Saido Mohamed olisi käyttänyt rahat omiin opintoihinsa. Mohamedilla on ollut sisarensa pankkikortti käytössä. Saido Mohamedia kuultiin käräjillä todistajana, ja hän kertoi lähettäneensä rahat sisarelleen. Oikeuden mukaan sisar ei kuitenkaan ole saanut rahoja. Sisar tuomittiin silti petoksesta, koska hän oli itse laiminlyönyt velvollisuuttaan ilmoittaa muutostaan Iso-Britanniaan.\nPoliisi sai oikeudenkäynnin jälkeen kolme tutkintapyyntöä Saido Mohamedin toiminnasta.\nHelsinkiVihreä liittorahanpesupetosluottamustehtävätrikoksetOtso Kivekäs


Sähkön myyntihinnat nousevat 1.11.2018 alkaen. | Vantaan Energia\nVantaan Energia nostaa toistaiseksi voimassa olevia sähkönmyynnin myyntihintoja 1.11.2018 alkaen noin 11 prosenttia.\nKerrostaloasunnossa (vuosikäyttö 2 000 kWh) kustannusten nousu on keskimäärin 2 euroa kuukaudessa. Öljy- tai kaukolämmitetyssä pientalossa (vuosikäyttö 5 000 kWh) vaikutus on noin 5 euroa kuukaudessa.\nTyypillisen sähkölämmitteisen omakotitalon (vuosikäyttö 18 000 kWh) sähkölasku nousee noin 14 euroa kuukaudessa.\nHinnanmuutoksen perusteena on sähkön pohjoismaisten hankintakustannusten voimakas nousu. Pitkään jatkunut edullisten markkinahintojen kausi on ainakin toistaiseksi takana. Edellisen kerran sähkön toistaiseksi voimassa olevia myyntihintoja nostettiin Vantaalla keväällä 2011.\nAsiakaspalvelu 09 829 0225 (ma-pe 8-20, la 10-16).


Kuopion ravintoloissa puretaan patoutumia tänä suvena – Erkka Isotalo ja Jenni Kulin kertovat, mitkä ovat kesän trendituotteet | Paikalliset | Viikkosavo\nRavintolamestarien Erkka Isotalon mukaan terassitarjoilun merkitys korostui erityisellä tavalla korona-aikana. Santtu Paananen\nRavintoloilla on ollut kurja parivuotinen. Koronapassien, rajoitusten ja kotiin vetäytymisen aika alkaa olla ohi. Tämä huomattiin kuopiolaisissa ravintoloissa jo menneenä keväänä.\nRavintolamestarit Oy:n osakas Erkka Isotalo kuvailee tunnelmia kesään siirryttäessä lupaaviksi.\n– Hyvin on kauppa käynyt. Kevät oli selvästi aktiivisempi kuin vuonna 2019 ennen koronapandemiaa. Nyt on patoutunutta kysyntää, Isotalo kertoo.\nIsotalon mukaan tiedusteluja ja varauksia on reilusti jo syksylle asti. Lukuisia väliin jääneitä syntymäpäiväjuhlia, yritysten kokoontumisia, häitä. Häävarauksia on jonossa kahden vuodenkin takaa.\n– On vaikuttanut, että varauksia tehdään niin, että ensin varataan hääpaikka ja sen jälkeen vasta päätetään hääpäivä, Isotalo naurahtaa.\nSamaa sanoo Vararengasravintolat Oy:n Jenni Kulin. Patoutumaa ja, Kulinin sanoin, velkaa lähdettiin purkamaan jo keväällä ensimmäisten terassikelien tultua.\n– Tuntui tosi hyvältä nähdä ihmisiä ulkona viihtymässä keskenään. Hyvin on jengi palannut takaisin ravintolaelämään, Kulin kertoo.\nVararengasravintoloiden Jenni Kulin kertoo Fiero & Tonicin olevan kesän drinkkitärppi. Santtu Paananen\nRavintoloiden osalta, niin ruokaravintoloiden kuin kuppiloidenkin, ratkaiseva tekijä on kesän sää. Sattuneesta syystä sisätilojen käyttöön on suhtauduttu varauksella, mikä korosti jo viime kesänä terassien roolia. Terassitarjoilulla onnistuttiin välttämään sisällä asiointia.\n– Korona vaikutti korostetusti siihen, kuinka moni tulee viettämään aikaa terasseilla. Isä Camillossa otettiin tämän myötä käyttöön pöytiin tarjoilu, ja siitä on kovasti tykätty, Isotalo kertoo.\n– Tietenkin odotellaan kunnon kesäkelejä, tapahtumien suurta määrää ja iloisia ihmisiä. Ihmisten on seurusteltava enemmän, ja meidän tehtävä on luoda siihen puitteita, sanoo Kulin.\nKahden vuoden ajan oli ravintoloissa käyminen merkittävästi eri tolalla kuin aiemmin. Onko kuopiolaisten ravintolakäyttäytymisessä jokin muuttunut?\nRavintolakäyntiä ajatellaan Ravintolamestarien Erkka Isotalon mukaan useammin tietynlaisena matkailuna tai elämyspalveluna. Kun ei päästä ulkomaille, arjesta irrottaudutaan ravintolakäynnillä, esimerkiksi virtuaalitodellisuuslaseilla toteutetuin lisäpalveluin.\nKorona-aikana muutoksia on huomattu Isotalon ja Kulinin mukaan myös makuasioissa. Paikalliset juomat, paikalliset raaka-aineet ja kotimaisuus nostavat päätään.\n– Korona saattoi vielä vauhdittaa sitä kehitystä, että panostetaan juoman laatuun. Juomatottumukset ovat muuttuneet, laatu tulee ennen määrää. Juomissa myös matala-alkoholisuus ja alkoholittomuus kiinnostavat, Kulin kertoo.\nJuomissa trendien vaihtelut näkyvät jonkin verran selkeämmin: ainakin muutokset ovat nopeampia.\nKesäruuassa viehättää keveys, juomissa raikkaus\nKesän odotettuja hittituotteita osaavat ravintola-alan henkilöt jo povata. Vararengasravintoloiden Jenni Kulin mainitsee kesän tulevaksi trendijuomaksi Fiero & Tonicin. Juoma on hieman menneiden kesien Aperol Spritz -suosikin kaltainen, vermuttia ja tonic-vettä sisältävä drinkki.\n– Fiero & Tonic on kesään sopiva, raikas ja hapokas drinkki. Yleensä iän myötä alkaa tällaiset kirpeämmät juomat maistua.\nMuita kesän taattuja suosikkeja tulevat Kulinin ennusteen mukaan olemaan sangrian tyyliset kannujuomat, kuohuviinit sekä raikkaat oluet, kuten sourit tai 1664 Blanc -vehnäolut.\nRavintolamestareiden Erkka Isotalo veikkaa lautasille päätyvän kesällä tuttuja klassikoita. Kaksi kestosuosikkia pitävät pintansa: pihvi ja lähellä kalastettu kuha.\n– Nämä tuntuvat joka kesä olevan samat asiat, joita ravintoloista etsitään. Kesäruuassa tärkeää on keveys ja tuoreus. Kasvisten kautta haetaan tätä, ja kylkeen otetaan kuha tai pihvi.\nRuokasesongit näkyvät yhä enemmän ravintoloiden tarjonnassa ja myös asiakkaiden toiveissa. Kesän ykkösherkku on varhais- ja kesäperuna, minkä lisäksi maistuvat myös parsa, marjat ja sienet.


Sertifioitu kumppani | Makron\nISO 9001 ja ISO 14001 -sertifioitu tilauskonepaja, jolla on ISO 3834-2 -sertifikaatti hitsaustöille.\nUlkoiset osapuolet ovat tarkastaneet ja sertifioineet emoyhtiömme Makron Oy:n valmistustoimintoja koskevan laatujärjestelmän sekä Makron Automation Oy:n laatujärjestelmän maailmanlaajuisesti tunnettujen standardien mukaan. Voit aina luottaa asiantuntemukseemme ja ratkaisujemme laatuun.\nMakron on sitoutunut jatkuvaan laadun kehittämiseen, joka kattaa sekä yrityksen johtamisen ja toiminnot että tuotteet ja palvelut. Noudatamme lain säädöksiä ja yrityksen sääntöjä, jotta voimme varmistaa toimintamme korkean laadun ja parantaa sitä entisestään. Makron Oy on noudattanut kansainvälisiä laadunhallintastandardeja jo vuodesta 1993, ja yritys on sertifioitu ISO 9001 ‑standardin mukaisesti. Makron Automation Oy:llä on ISO 9001 ‑sertifioitu laatujärjestelmä.\nMakronille vastuullinen liiketoiminta ei tarkoita ainoastaan yrityksen omiin toimintoihin keskittymistä vaan koskee koko arvoketjuamme. Vaalimme aktiivisesti kestävää kehitystä omissa teknologioissamme ja toiminnoissamme optimoimalla tuotantoa ja raaka-aineiden kulutusta. Makronin ympäristönhallintajärjestelmä on sertifioitu ISO 14001 ‑standardin mukaan.\nPyrimme aina varmistamaan hitsaustöidemme laadun ja luotettavuuden, ja sen tuloksena yrityksemme hitsaustoiminnoille on myönnetty ISO 3834-2 ‑sertifikaatti.\nLaatu- ja ympäristöpolitiikka (PDF)


Opiskeluterveydenhuolto | Kuusamon kaupunki\nEtusivu » Palvelut » Koulutus ja opiskelu » Opiskeluterveydenhuolto\nOpiskeluterveydenhuollon tavoitteena on jatkaa kouluterveydenhuollon tavoin opiskelijan hyvinvoinnin niin fyysistä kuin psyykkistäkin tukemista sekä ohjata tarvittaessa muiden palvelujen piiriin.\nKuusamon kaupungin opiskeluterveydenhuollon palvelut on tarkoitettu Kuusamossa sijaitsevien lukion, ammatillisen oppilaitoksen ja ammatillista aikuiskoulutusta tarjoavien oppilaitosten opiskelijoille, joiden opiskelu on päätoimista ja kestää vähintään kaksi kuukautta.\nTerveystarkastus järjestetään ensimmäisen opiskeluvuoden aikana ja terveystarkastukseen kuuluu terveydenhoitajan ja lääkärin vastaanottoajat. Opiskelija voi myös itse varata ajan terveystarkastukseen tai hakeutua vastaanotolle opiskelukykyyn, mielenterveyteen, päihdeongelmiin, raskauden ehkäisyyn ja muuhun seksuaaliterveyteen ja rokotuksiin liittyvissä asioissa.\nLukion ja ammattiopiston nuorisoasteen opiskelijoiden terveydenhoitajan vastaanotot ovat oppilaitoksissa ilmoitettuina aikoina. Ammattiopiston aikuisryhmän opiskelijoiden ja aikuiskoulutuskeskuksen opiskelijoiden vastaanotto on keskustan neuvolassa. Oppilaitoskohtaiset vastaanottoajat tiedotetaan oppilaitosten tiedotteessa.\nTyöharjoittelussa tartuntavaaraan joutuvat opiskelijat saavat hepatiitti B rokotuksen maksutta osana kansallista rokotusohjelmaa.\nLääkärin vastaanotto käynnistä peritään 18-vuotta täyttäneeltä terveyskeskusmaksu. Oletuksena on vuosimaksu, joka on voimassa kalenterivuoden (1.1.-31.12.). Ellei maksa vuosimaksulaskua laskutetaan kertamaksu. Kertamaksu peritään jokaiselta käynniltä käyntikertojen lukumäärästä riippumatta. Käyttämättä ja peruuttamatta jätetystä ajasta peritään 15 v. täyttäneeltä sakkomaksu.\nAmmattiopiston nuorisoasteen opiskelijat sekä aikuisopiskelijat\nAmmattiopisto, Apajatie 1, 93600 KUUSAMO\nTerveydenhoitaja Kirsi Korjala\nMatkapuhelin 040 860 8830 ti-to klo 11:30 - 12:00\nAikuiskoulutus Oy:n opiskelijat\nTerveydenhoitaja Heidi Moilanen\nMatkapuhelin 040 860 8713\nLukio, Oulangantie 1, 93600 KUUSAMO\nTerveydenhoitaja Sirkka-Liisa Hyrkäs\nMatkapuhelin 040 860 8829\nTerveydenhoitajalle voi jättää soittopyynnön neuvolan ajanvarauksen kautta.\nKuusamon terveyskeskus/Keskustan neuvola, Raistakantie 1, 93600 KUUSAMO\nMatkapuhelin 040 860 8633\nKuusamossa voi opiskella lukiossa tai ammattiin valmistavassa Kainuun Ammattiopiston toimipisteessä. Rukan alppikoulun tavoitteena on yhdistää...


Meni metsään…. ihan puihin…DIGITALIST\nJonna Huomo // April 20 2016\n”Mitä minä nyt tuonnekkin kirjoittelemaan. Ihan eri ympyrät.”\nTämä päässäni aloin kirjoittamaan teille. Ja juuri nuo ajatukset isona liikeelle panevana voimana. Olen viimeisen parin vuoden ajan mennyt usein sinne mikä tuntuu pelottavalle tai kummalliselle. En oikein osaa selittää. Intuition ja pienenpienen ”uhman” ohjaamana olen kulkenut mielestäni aina oikeisiin suuntiin. Ehkä en nytkään ihan metsään mene.\nTai siis menen.\nKerron Sinulle metsästä. Luonto ja metsä ovat suuresti aliarvostettuja aarteita ja aarteita!\nJos ei tunnu olevan aikaa millekkään hyvinvointijutulle, käväise metsässä tai vaikka puistossa. Luontoympäristllä on valtava terveyttä edistävä vaikutus. Luonnon elvyttävän fiiliksen tuntee moni, Sinäkin varmasti.\n20 minuuttia luonnossa oloa, riittää laskemaan pulssia ja jopa verenpainetta. Lihakset rentoutuvat ja mieli tyyntyy. Pidempi luontoaika ja metsälääkkeen nauttiminen boostaavat vastustuskykyäsi. Riittää että on luonnon vaikutuksen alaisena. Erityistä harjoitetta ei tarvita. Mitään erityistä ei tarvitse tehdä.\nEn toki olisi mikään Läsnäololähettiläs jos en käyttäisi läsnäoloharjoituksia viedessäni asiakkaani metsään. Metsän terveysvaikutukset ja ohjatut harjoitukset triplaavat vaikutukset.\nMetsässä tulee enemmän omaksi itsekseen. Roolien merkitys häipyy, olennaisen havainnoiminen helpottuu. Luonnon terveysvaikutusten äärellä hengitys tasaantuu ja sitä tulee tietoisemmaksi kehostaan, ajatuksistaan, hengittämisestään ja olemisestaan. Tiedän ja näen tämän mindfulnessohjaajana, metsäterveysvalmentajana, tyterveyshoitajana ja ennen kaikkea ihmisenä.\nIhminen läppärinsä äärellä saattaa unohtaa itsensä. Ainakaan ainainen istuminen ei kuulemma tee ollenkaan hyvää, puhuvat sen tappavan. Pienoista liioittelua sanoisin….\nMutta jotta minimoisit terveyttä uhkaavien stressihormonien vaikutuksen, saisit ilmastoitua ruuhkaiset aivot ja hellisit itseäsi hyvällä ololla, suosittelen yhdeksi tehokkaaksi lääkkeeksi metsän. Mindfulness tehostaa metsäkäynnin varsinaiseksi terveyspommiksi. Tietoista hengitystä puuhun nojaten tai sammalmättäällä istuen…\nTervemenoa metsään, voimautumaan! Koska ELÄMÄ ON NYT.\nIstu Sinulle sopivaan paikkaan.\nSulje kevyesti silmät.\nTunne istumisesi tässä.\nHuomaa että hengität.\nKuuntele ympärillä kuuluvia ääniä. lintujen laulu….puiden humina….\nLepää hetki hengityksesi rytmissä, aaltomaisessa, hyvää tekevässä liikkeessä.\nAnna hengityksen olla niin vapaa kuin se tällä hetkellä haluaa.\nIstu hetki ja huomaa se mitä on.\nHerättele sitten kehoa venyttelyillä ja pienellä liikkeellä.\nAvaa viimeisenä, hitaasti silmät.\nTähän uuteen hetkeen, jota ei ole vielä koskaan ollut.


Äitiys nykypäivänä- Älylaitteet ja sosiaalinen media osana vauva-arkea\nKarjalainen, Anniina; Virtanen, Maija (2015)\nKarjalainen_Anniina ja Virtanen_Maija.pdf (867.2Kt)\nOpinnäytetyömme aiheena on älylaitteiden ja sosiaalisen median merkitys vauva-arjessa äitien kokemana. Työn tavoitteena on lisätä tietoa ilmiöstä sosiaalialan asiantuntijoille sekä tuoreille ja tuleville vanhemmille. Halusimme selvittää, kokevatko äidit älylaitteet apureina vai häiriötekijöinä. Lisäksi tavoitteena oli saada kuva sosiaalisen median luomista äitiyden ihanteista ja paineista.\nTeoreettisessa viitekehyksessä käymme läpi suomalaista äitiyttä ilmiönä: äitiyden lähtökohtia, historiaa ja kulttuuria sekä äidin ja vauvan välistä suhdetta. Tarkastelemme myös, mitä äitiys nykypäivän teknologisoituneessa yhteiskunnassa pitää sisällään. Olemme avanneet älylaitteiden ja sosiaalisen median käsitteitä sekä sitä, mitä ne tässä opinnäytetyössä tarkoittavat.\nOpinnäytetyömme tutkimusosuus toteutettiin kesällä 2015 ja tutkimushenkilöinä olivat alle yksi vuotiaiden lasten äidit Etelä-Pohjanmaalta. Heitä oli yhteensä 11. Käytimme laadullista tutkimusmenetelmää ja aineistonkeruu tapahtui teemahaastattelun ja havainnointilomakkeen avulla. Haastattelimme äidit, mutta havainnointilomakkeen he täyttivät itsenäisesti. Haastatteluissa tarkastelimme ilmiötä monipuolisemmin, havainnointi puolestaan kohdistui äitien älylaitteiden käyttötilanteisiin ja – tarkoituksiin. Tutkimustulosten analysointi tapahtui teemoittelemalla aineisto kokonaisuuksiin. Teemat olivat älylaitteiden käyttö, älylaite arjen apurina, älylaite häiriötekijänä, sosiaalinen media ja vertaistuki.\nTutkimustuloksistamme selviää, että äidit kokevat älylaitteet arjen apureina, mikäli niiden käyttö on hallittua. Älylaitteiden positiivisia vaikutuksia ovat tutkimustulosten mukaan esimerkiksi sosiaalisten suhteiden ylläpito ja nopea tiedonhaku. Muun muassa laitteiden käytöstä aiheutuva syyllisyyden tunne ja se, että ne vievät aikaa vauvalta, ovat älylaitteiden käytön negatiivisia ilmentymiä. Sosiaalinen media mahdollistaa väylän vertaistuellisiin kontakteihin. Kuitenkin sosiaalisesta mediasta nousee odotuksia ja ihanteita tietynlaiseen äitiyteen. Niiden tavoitteleminen luo paineita onnistua ”superäitinä”. Haastattelujen ja havainnointien tulokset ovat suurelta osin yhdenmukaisia. Niistä molemmista käy ilmi, että äidit käyttävät laitteitaan eniten lapsen nukkuessa.


Strategiat Ei-julkinen Lainat auttaisi Henkilöt Hae C - www.skorodateam.fora.pl\nStrategiat Ei-julkinen Lainat auttaisi Henkilöt Hae C\nWysłany: Nie 5:07, 09 Lut 2014 Temat postu: Strategiat Ei-julkinen Lainat auttaisi Henkilöt Hae C\nMonet ihmiset kestämään on kotiin sulkemiseen ja kiinteistöjen koska muuttuva korjaus hinnat . Jos olet tämänkaltaisia ?? että olet epäsuotuisa luottoluokitukset tausta koska edeltävän virheitä hyvin, teidän luultavasti prosessissa uudelleen myös - perustamalla luotto pisteet joka usein voi kestää kauan . tavattoman poikkeuksellisen ja erinomainen suunnitelma on nyt - vastaus kaikille, jotka on käteinen - rahastot ja joissa maksettava ei kuitenkin tänne eräpäivään mennessä . Luotonantaja hyödyt voi olla helppo tapa saada paikka tai kaksi työnnetään pois sekä . Itse , kukoistava ja edulliseen Online palkkapäivä lainat on ihmisten kesken että edullisinta toteutettavissa tarjous sopivaksi raha ihanteellisen . Kaikille yrittäjät jotka pitää surkea luotto pisteet , vähemmän kuin täydellinen luotto yrityslainojen voi mahdollisesti ovat tarvitaan ilmentymä liiketoiminnan hintalappu [link widoczny dla zalogowanych] joten omaisuus out työt kaikki muut etu ohje Kerran vuodessa , kymmenen vuotta pian kymmenen vuotta . Mutta jos palkitsevaa oikea kriteerit kiinnitys suostumusta kanssa alle keskiarvon luotto on päästä . Jotta tämmöinen olosuhteissa , aina mennä ei niin hyvä luotto pisteet autojen rahoitus ja osto hyödyllistä summa ulos kohtaamat paljon tiesulkuja .\nPidempi takaisin aika auttaa maksettava tahansa määrä rahaa ilman vaikeuksia, niin lukuisia hyvin vähän erässä ovat mahdollista tähän että karhu vähemmän ongelma teidän taloudellinen tilanne . Luonnollisesti se on todella yksittäinen valinta jokaiselle tehdä mutta kokonaismäärä velkajärjestelyihin vain tekisi paljon mielessä . Kun he onnistu tavata erässä , korkeat korot on pahentunut ja tarve velkaa todella alkaa etukäteen . Tässä tukalaan ei weren " t voi olla parempi vaihtoehto kuin etsivät erittäin vaikeaa rahastot yhdistys luotonanto vaihtoehtoja koska se on lyhyellä aikavälillä henkilökohtainen laina ja on rahoitetaan tarpeitasi koko pari päivä . 1 testi työskentelee Iso Omena tulee olemaan vetäytyy ajurit lisenssin [link widoczny dla zalogowanych] Käsite varaamalla ei ei vahingollista ansaita raha lukuisia miehet ja naiset voi olla meille harkita . Niille, jotka mennä default kanssa laina , se varmasti , aivan olennainen että voit takaisin laina antajan heti kun voi. Koska terminologiaa tarkoittaa se kuuluu liittovaltion opiskelija tuki sovellus saatavilla että opiskelijoiden saada ilmaiseksi . Laina consolidation on ihana edistystä paljon määrät .\nKun lyhyen aikavälin palkkapäivä lainat ei luottamus että sinun net rahaa etukäteen tulee olemaan huomaamaton luonnossa ja ainoa henkilö se on tietää saatat olla täytäntöön ja osto laina on kenenkään kanssa lainanantaja . Erinomainen asiakaspalvelu . Yleisesti , isompi teidän kuukaudessa palkka, korkeampi määrä saat sisään laina kauppiaat ja et nimenomaan vaatia pääoma [link widoczny dla zalogowanych] Kun olet näiden lainan tarjoajien sovittu , testi jokainen laajasti . Esitellään että olet saanut tarpeeksi säästöjä on voittaa lainanantajat että olet rahallisesti kykene joten lisäämällä todennäköisyys että sinun rahoitusapulainan tulevat olemaan valtuutettu.\nEsimerkkinä , kun autojen ehkä myydään kätevästi klo $ 10.000 tämä voi olla mitä tarjoamia rahoituslaitos ( ilman halu). lainan tarjoajien on heti tuoda takaisinmaksu läpi pankkitili jos palkkapäivä tapahtuu . Tästä syystä , on tarpeen että voit arvioimaan monia vaihtoehtoja kun se tulee hinnat ja muut henkilökohtainen laina nippua . Pidän pitävät sitä yhteys ratkaisu koska pitää tärkeä talousjärjestelmän sekä taloudellinen talouteen . säädellään avulla innovatiivista rahoitus valinta ostokset kiinteistö [link widoczny dla zalogowanych] paljon menettelyjä irti lähettäjän ja pakattu -in muotoa , arviointi , hyväksyntä sekä yksityiskohtia kertoo rahaa olennaiset olisi hankkivat alle 14 päivää . hyväksyminen vaiheet ei aio vaadi paljon aikaa ja paljon rahoituslaitosten voi tarjota mahdollisuus majoitus laina rahaa suoraan ikioma tarkastamisesta tai käyttötili , tämä on yleensä hyvä valinta niille auttaa in toisessa maassa . Saatat myös pyydetään saada Denverissä Coloradossa allekirjoittaja jos et on varat käyttää taattu että henkilökohtaiset laina.\nSisällä samankaltaisia ?? esimerkiksi aiemmin mainittu avulla Buck 250000 asuntolaina verovähennys on noin Bucks 9800 vuosittain alkaessa rahoitus lainan ja hitaasti karsimalla kunnes lopulta se on oikeastaan takaisin . Läpi yksinkertainen tosiasia makeiden pieni luotto pisteet , aloitat ymmärtää saat hylkäämisestä kun yrittää osto asuinpaikka tai ehkä auto .


Päivä paloasemalla 2014 - Lempäälän VPK ry\nVuonna 2014 päivä paloasemlla teemaan kuului alkusammutusharjoitukset. Harjoiteltiin käsisammuttimen käyttöä, keittiössä kattilapalon sammutusta sekä palamaan syttyneen henkilön sammutusta.\nVPK:n päällikkö Markku Peippo opastaa sammuttamista.\nNuorempi sammutusmies Essi Kannisto opasti vankalla ammattitaidolla palovaroittimien käyttöä. Myös vanhuksille tarkoitetusta liesihälyttimestä yleisö sai infoa.\nMiia Hakala neuvoi paristorastilla, kuinka kaikkien käytettyjen paristojen navat tulisi teipata. Muutoin on vaarana oikosulku ja mahdollisesti tulipalo. Uudet paristot tulisi säilyttää pakkauksissaan ennen käyttöä.\nVPK:n naisjaosto huolehti tarjottavista. Päivän aikana kävi noin 400 vierasta joista 150 osallistui alkusammutusharjoituksiin.\nPelastuslaitoksen vene oli yllättävänkin suosittu tutustumisen kohde.\nEi ole riemulla rajaa, kun Hondalla ajaa .... sanoi pikkupalomiäs.\nKaikissa yleisötapahtumissa tulee varautua ensiapuun. VPK:mme jäsen ensihoitaja AMK Jenni Jokinen huolehti asiasta ja oli tarvittaessa nopeasti hälytettävissä paikalle paloaseman alueella. Ja päivysti samalla VPK:n ensivasteyksikköä.\nVPK työtä voi tehdä nuoriso-osastossa, naisjaostossa, veteraaniosastossa ja hälytysosastossa. Kaikki ovat tervetulleita toimintaan mukaan. Hälytysosaston varsianisiin tehtäviin on muutamat peruskriiteerit joiden täytyttyä voi osallistua varsinaisiin hälytystehtäviin.\nTämän vuoden pääteemana oli paristojen kierrätysturvallisuus, vanhusten kotiolojen turvallisuus mm. palovaroitin kokeilujen sekä liesivahtien avulla. Lisäksi esillä oli "kipinä" kännykkäsovellus jossa muistutetaan palovaroittimien kokeilusta ja pariston vaihtamisesta unohtamatta jokaisen kodin oman paloharjoituksen järjestämistä.\nIso kiitos vieraille.\nVuonna 2015 tapahtuma oli lauantaina 21.11. kello 10 - 14.\n112 päivä Ideaparkissa 2017\n© 2019 Lempäälän VPK ry


Kaakon Viestinnän kannatusmittaus: SDP jyräämässä Kaakkois-Suomen vaalipiirin suurimmaksi puolueeksi ja saamassa viisi kansanedustajaa - Länsi-Savo\nKaakon Viestinnän kannatusmittaus: SD...\nJulkaistu 12.3.2019 12:00 Muokattu 12.3.2019 12:03 Tilaajalle\nKaakon Viestinnän kannatusmittaus: SDP jyräämässä Kaakkois-Suomen vaalipiirin suurimmaksi puolueeksi ja saamassa viisi kansanedustajaa\nSDP on nousemassa eduskuntavaaleissa myös Kaakkois-Suomen vaalipiirin suurimmaksi puolueeksi. Perussuomalaisten kannatus on myös vahvaa. Keskustalle mittaus lupaa rajua pudotusta.\nSDP on matkalla roimaan vaalivoittoon myös Kaakkois-Suomessa. Kaakon Viestinnän tilaaman puolueiden kannatusmittauksen mukaan SDP on saamassa yli neljänneksen vaalipiirin äänistä. Tulos toisi demareille viisi kansanedustajapaikkaa nykyisen neljän sijaan.


Author: Paasihteeri » Keskustaopiskelijat\nJyväskylän Keskustaopiskelijoilla(JOK) on ilo esittää puheenjohtajaansa Arttu Laaksosta Jyväskylän yliopiston ylioppilaskunnan (JYY) hallituksen jäseneksi.\nArttu Laaksonen on kolmannen vuoden politiikan opiskelija. Hänellä on laaja kokemus järjestö- ja vaikuttamistehtävistä, ja osaamista onkin kertynyt muun muassa opiskelija- ja kuntapolitiikasta.\n“Arttu on loistava joukkuepelaaja. Hänen kanssaan voi keskustella asiasta kuin asiasta ja päätöksiä saadaan aikaan. Hän on loistava viestiä ja rautainen osaaja järjestösektorilla. Uskon, että hänestä JYY saa tehokkaan, omistautuvan ja innostuvan hallituksen jäsenen.” kertoo Jyväskylän Keskustaopiskelijoiden varapuheenjohtaja Iida Hämäläinen.\n“JYYn tulee kehittää rohkeasti uusia toimintatapoja, jotta opiskelija aidosti tuntee hyötyvänsä ylioppilaskunnan jäsenyydestä. Haluan olla tekemässä ensi vuonna juuri tällaista vaikuttavampaa ylioppilaskuntaa, joka näkyy konkreettisesti yhä useammalle opiskelijalle – ylioppilaskuntayhteisöä, johon pakon sijasta halutaan kuulua.” Laaksonen toteaa.\nEhdokas JYYn hallitukseen\nKeskustaopiskelijat ja Keskustanuoret tukevat puoluevaltuuston puheenjohtajaksi Liina Tiusasta ja varapuheenjohtajaksi Karri Kalliota. Nuorisojärjestöillä on täysi luottamus siihen, että kaksikko kykenee parantamaan puoluevaltuuston roolia keskustelun ja puolueen tilan arvioinnin paikkana entisestään.\n“Tässä ajassa tarvitsemme rohkeita ja puoluevaltuuston tuntevia vaikuttajia, jotka kykenevät dialogin johtamiseen puolueen sisällä. Liina Tiusasen ja Karri Kallion johdolla saamme moniäänisyydestä voimaa ja pidämme edistyksen lipun liehumassa”, nuorkeskustan puheenjohtajat Miriam Putula ja Hanna Markkanen toteavat.\nTiusanen on vaikuttanut kaksi kautta puoluevaltuustossa, joista päättyneen kauden varapuheenjohtajana ja poliittisen valiokunnan puheenjohtajana. Pohjois-Pohjanmaalla kasvanut Tiusanen on opiskellut Jyväskylässä, toiminut Keskustanuorten varapuheenjohtajana, johtanut Keskustanuorten piiriä Helsingissä ja vaikuttaa nyt Uudellamaalla.\n”Haluan lisätä puoluevaltuuston vaikutusvaltaa. Valtuuston työskentelyyn tarvitaan koko kauden kattava suunnitelma ja koko puoluejohdon on sitouduttava puoluevaltuuston roolin vahvistamiseen. Haluan myös ottaa enemmän tilaa keskustelulle ja kokeilla uudenlaisia tapoja synnyttää dialogia”, Tiusanen sanoo.\nPirkanmaalaissyntyinen Kallio on vaikuttanut vuosikaudet Etelä-Pohjanmaalla. Kokemusta on ammattikorkeakoulun hallinnosta, vaalipäällikkyydestä, nuorten piirin johdosta ja puolueen piirin varapuheenjohtajuudesta.\n”Haluan olla osaltani vaikuttamassa puoluevaltuuston vaikuttavuutteen. Tämän lisäksi näen puoluevaltuuston paikkana, jossa voidaan aloittaa keskustelu miten järjestörakenteesta ja puolueen jäsenyydestä saataisiin houkuttelevampi niin uusille kuin vanhoillekin toimijoille”, Kallio kuvaa.\nEdelliset lamat ovat osoittaneet, että työttömäksi valmistuminen johtaa helposti pitkäaikaistyöttömyyden ja syrjäytymisen kierteeseen. Korona onnistui jo kevään aikana kaksinkertaistamaan nuorisotyöttömyyden ja viemään nuorilta kesätyöt.\n“Moni opiskelija pelkää tällä hetkellä toimeentulonsa ja tulevaisuutensa puolesta. Valmistumista ei pysty nykyisellään lykkäämään ja työttömäksikään ei haluta valmistua”, Keskustaopiskelijoiden puheenjohtajaksi vuodelle 2021 valittu Eveliina Leskelä toteaa.\nKeskustaopiskelijoiden liittokokous esittääkin, että hallitus lähtee avainministereiden johdolla luomaan ratkaisuja, miten korkeakoulujen työelämälähtöisyyttä voitaisiin entisestään parantaa.\n“Ministerien on aika astua ulos poteroistaan ja näyttää, mihin punamultayhteistyö parhaimmillaan kykenee”, ensimmäiseksi varapuheenjohtajaksi valittu Elisa Pirttilahti vaatii.\nKoronaelvytystä ollaan suuntaamassa tutkimus-, kehitys- ja innovaatiotoimintaan. Keskustaopiskelijoiden liittokokous näkeekin, että tässä on paikka tukea nuorten tutkijoiden innovaatioita ja luoda Suomeen uutta työtä, etenkin ympäristölle ja ilmastolle kestävällä tavalla.\n“Koronakriisiä seuraa uhkaavasti ilmastokriisi. Pelaamalla kortit oikein, Suomessa voidaan luoda uusia ratkaisuja kestävämmän tulevaisuuden puolesta. Suomi voi olla ilmastoteoissaan kokoaan suurempi!” toiseksi varapuheenjohtajaksi valittu Joonas Paavilainen muistuttaa.\nKeskustaopiskelijoiden liittokokous kokoontui 7.11. etäkokoukseen. Kokouksessa hyväksyttiin sääntömääräisten asioiden lisäksi sosiaalipoliittinen ohjelma, kuntavaaliohjelma ja liiton uusi strategia. Lisäksi valittiin liitolle uusi johto ja liittohallitus. Keskustaopiskelijoiden puheenjohtaja on myös Keskustaopiskelijoiden edustaja Keskustan puoluehallituksessa ja sen työvaliokunnassa.\nKeskustaopiskelijoiden uusi puheenjohtajisto:\nEveliina Leskelä, puheenjohtaja\nElisa Pirttilahti, varapuheenjohtaja\nJoonas Paavilainen, varapuheenjohtaja\nHelsingin Keskustaopiskelijat esittää Joonas Paavilaista Keskustaopiskelijoiden varapuheenjohtajaksi vuodelle 2021.\nPaavilainen opiskelee teologiaa ja uskonnontutkimusta Helsingin yliopistossa neljättä vuottaan. Teologian ja uskonnontutkimuksen kandiohjelman opinnoissaan Paavilainen suuntautuu erityisesti kaupunkiteologian ja uskontososiologian teemoihin.\n“Meidän Keskustaopiskelijoiden tehtävä on toimia sivistyksen ja koulutuksen puolestapuhujana. Meillä korkeakouluopiskelijoilla on ajankohtaisin näkemys korkeakouluopiskelijoiden arjesta ja sen haasteista. Olemme ihmisiä, jotka haluavat muutosta ja rakentaa yhteiskunnastamme oikeudenmukaisempaa ja kestävämpää. Olemme elinehto Keskustan ja yhteiskunnan tulevaisuudelle”, Paavilainen linjaa.\nKorkeakouluopinnot ovat muuttuneet maailmanlaajuisen koronapandemian takia. Pandemia on näkynyt opiskelijoiden arjessa erityisesti etäopiskelun, toimeentulon heikennysten ja muiden elämänmuutosten myötä. Opiskelijoiden hyvinvoinnin kannalta ensi vuoden merkittävin uudistus tulee olemaan yhdenvertaisten opiskelijaterveyspalveluiden tarjoaminen kaikille korkeakouluopiskelijoille. Keskustaopiskelijoita tarvitaan valvomaan opiskelijoiden hyvinvointia ja vahvistamaan keskustalaista kaupunkipolitiikkaa.\n“Tuleva vuosi on merkittävä Keskustalle ja meidän opiskelijaliikkeelle. Meidän tulee jalkauttaa uusittu strategiamme kaikille jäsenillemme sekä vahvistaa opiskelijaliikkeemme toimintaa. Uudet ideat ja toimintamallit alkavat näkymään toiminnassamme sekä viritämme yhdessä jäsentemme kanssa järjestömme kuntavaalikuntoon”, Paavilainen kertoo.\n“Keskustan nuorisokannatus on historiallisen heikko. Tässä tilanteessa Keskustaopiskelijoiden pitää järjestönä olla iskussa ja valmiina tekemään väsymättä työtä kadonneen nuorisokannatuksen kasvattamiseksi. Joonaksella on juuri sellaista kokemusta ja näkemystä, jota me tässä ajassa tarvitsemme”, tokaisee Helsingin Keskustaopiskelijoiden hallituksen jäsen Valtteri Markula.\nPaavilainen toimii tällä hetkellä Keskustaopiskelijoiden liittohallituksen jäsenenä ja Helsingin Keskustaopiskelijoiden varapuheenjohtajana. 24-vuotias kaakkoismurteiden puolustaja on saavuttanut johtajakokemusta muun muassa Suomen Nuorisovaltuustojen Liiton piiri- ja edunvalvontasektorin varapuheenjohtajana vuonna 2017.\n“Hyvä johtaja johtaa aina edestä omalla esimerkillään kuunnellen alaisiaan ja tukien puheenjohtajaa. Yhdessä tekemällä”, päättää Paavilainen.\nHelsingin Keskustaopiskelijat kannattavat Venla Luttista Keskustaopiskelijoiden liittohallitukseen vuodelle 2021. Luttinen opiskelee metsätiedettä Helsingin yliopistossa neljättä vuotta. Metsätieteiden kandiohjelman opinnoissaan Luttinen suuntautuu erityisesti metsien ekologiaan ja käyttöön.\n“Keskustaopiskelijoiden tulee olla rohkeasti idealisteja, ja tähdätä tulevaisuuteen. Päivänpolitiikan paineet eivät rajoita meitä samalla tavalla kuin emopuoluetta. Mikä olisikaan parempaa opiskelijoiden edunvalvontaa kuin huolehtia siitä, että he saavat tehdä työuransa tasa-arvoisessa hyvinvointiyhteiskunnassa, jossa tulevilla opiskelijoilla on kaikilla samat mahdollisuudet laadukkaaseen koulutukseen. Meidän tehtävämme Keskustassa on pitää huolta opiskelijoista, ihmisoikeuksista ja uskosta parempaan huomiseen.” linjaa Luttinen.\n“Elämme keskellä suurta yhteiskunnallista murrosta ja tulevat vuodet määrittävät Suomen ja koko ihmiskunnan tulevaisuutta ratkaisevalla tavalla. Näinä aikoina keskustalainen opiskelijaliike tarvitsee johtoonsa parhaat mahdolliset voimat ja siksi pidän Venla Luttista oivana valintana”, tokaisee Helsingin Keskustaopiskelijoiden hallituksen jäsen Valtteri Markula.\n”Olen ollut tämän vuoden aikana mukana KOL:n strategiatyöryhmässä, mikä on ollut todella antoisaa, sillä on oikeasti päässyt muodostamaan liiton suuntaa. Kunhan strategia saa lopullisen muotonsa liittokokouksessa, tulee seuraavaksi suunnata panokset sen toteuttamiseen. On tärkeää, ettei strategia jää pölyttymään arkistoihin, vaan että se näkyy koko järjestömme toiminnassa liittojohdosta sinne osastoissa tehtävään ruohonjuurityöhön asti. Liittotoimiston päädyssä on pidettävä koko ajan kirkkaana mielessä, että hyvin toimivat osastot ovat edellytys menestykselle ensivuoden ylioppilas- ja opiskelijakuntavaaleissa”, Luttinen kertoo.\nLuttinen toimii tällä hetkellä Helsingin Keskustaopiskelijoiden puheenjohtajana ja Keskeisten edustajistolistan vaalipäällikkönä. Keskustassa hän on toiminut jo pitkään, ensin varavaltuutettuna kotikunnassaan Vesannolla ja sen jälkeen aktiivisesti Helsingin Keskustaopiskelijoissa. Vapaa-aikaansa 22-vuotias viettää järjestötehtävien lisäksi orkesteriharjoituksissa tai kirjoittamassa.\n*Kuvan ottanut Aleksi Flyktman\nOulun Keskustaopiskelijat (OKO) esittää OKO:n varapuheenjohtajaa, Eeva-Kaarina Heikkilää, Keskustaopiskelijoiden liittohallitukseen. Uusi liittohallitus valitaan 7.11.2020 pidettävässä liittokokouksessa, joka pidetään koronatilanteen takia etämallilla.\n– Haluan omalla toiminnallani olla edistämässä Keskustaopiskelijoiden näkyvyyttä sekä sosiaalisessa mediassa, että opiskelijoiden keskuudessa. Meillä on valtavasti potentiaalia kasvaa entistä uskottavammaksi vaikuttamis- ja edunvalvontajärjestöksi jokaisen opiskelijan silmissä, Heikkilä toteaa.\nYmpäristötekniikkaa ensimmäistä vuotta opiskeleva Heikkilä on vahva paikallinen toimija Oulun Keskustaopiskelijoissa. Aiemmin sähkötekniikkaa opiskellut Heikkilä on ollut OKO:n hallituksessa jo neljä vuotta, eikä into ole vieläkään loppunut.\n– Eeva-Kaarina on äärimmäisen innokas ja luotettava, häneltä hoituu homma kuin homma. Uskon, että tämmöiselle aktiiviselle tekijänaiselle on paras paikka vaikuttaa Keskustaopiskelijoiden liittohallituksessa, Oulun Keskustaopiskelijoiden puheenjohtaja Olga Oinas-Panuma toteaa.\n045 113 5198\n044 356 9063\nVallitsevasta koronatilanteesta johtuen liittohallitus kuitenkin vahvasti suosittaa, että kokousedustajat ja tarkkailijat osallistuvat kokoukseen etänä.\nKokoukseen on pakollinen ennakkoilmoittautuminen etäosallistumista varten. Ennakkoilmoittautuminen päättyy perjantaina 30.10. ko 23:59. Ilmoittaudu täällä.\nKokouksesta ja valmistelevista valiokuntien kokouksista lähetetään ohjeistusta kokoukseen ilmoittautuneille 31.10.\nSääntömääräisten asioiden lisäksi kokouksessa hyväksytään liiton uusi strategia, sosiaalipoliittinen ohjelma ja kuntavaaliohjelma.\nLiittokokouksessa käsiteltävät asiakirjat löytyvät täältä.\nLiittokokouksen valiokuntien valmistelevat kokoukset pidetään seuraavasti:\nPoliittinen valiokunta kokoontuu 3.11. klo 18\nJärjestö- ja talousvaliokunta 4.11. klo 18\nMenettelytapavaliokunta 6.11. klo 17\nOsastojen oikeus lähettää kokoukseen kokousedustajia perustuu osastojen jäsenmäärään. Sääntöjen mukaan jäsenmäärä tarkistetaan 30 päivää ennen kokousta. Osastoille tullaan lähettämään tieto nimettävien kokousedustajien maksimimäärästä 9.10. Osastojen on käsiteltävä kokousedustajien valintaa joko sääntömääräisissä yleiskokouksissaan tai pidettävä asiaa varten ylimääräinen syyskokous. Mallisääntöjen mukaan osaston yleisen kokouksen koollekutsumisaika on kolme vuorokautta.\nValitaan kokoukselle kaksi puheenjohtajaa, kaksi sihteeriä, kaksi pöytäkirjantarkastajaa sekä neljä ääntenlaskijaa.\nKokouksen menettelytapajärjestyksen hyväksyminen\nKokoukselle tuotavat tervehdykset\nVuoden 2019 toimintakertomuksen ja vuoden 2019 tilinpäätöksen esittely\nVuoden 2021 toimintasuunnitelman ja vuoden 2021 talousarvion esittely\nVuoden 2021 matkustusohjesäännön ja vuoden 2021 talousohjesäännön esittely\nLiittokokoukselle tulleiden aloitteiden esittely\nLiittokokouksen kannanottojen esittely\nVuoden 2019 liittokokouksen hyväksyttyjen aloitteiden ja ponsien toimenpiteiden esittely\nLiiton strategian esittely\nSosiaalipoliittisen ohjelman esittely\nLiiton vuoden 2019 toimintakertomuksesta päättäminen\nLiiton tilinpäätöksen hyväksyminen ja taseen vahvistaminen vuodelta 2019 sekä tili- ja vastuuvapauden myöntäminen tilivelvollisille\nLiiton strategiasta päättäminen\nLiiton vuoden 2021 toimintasuunnitelmasta päättäminen\nJäsenmaksun suuruudesta päättäminen ja jäsenmaksuosituksesta päättäminen\nEdustajien matka- ja päivärahoista, liittohallituksen jäsenten korvauksista ja toiminnantarkastajien palkkioista päättäminen\nVuoden 2021 matkustusohjesäännöstä päättäminen\nVuoden 2021 talousohjesäännöstä päättäminen\nLiiton vuoden 2021 talousarviosta päättäminen\nSosiaalipoliittisesta ohjelmasta päättäminen\nOsastojen aloitteista päättäminen\nLiiton vuoden 2021 puheenjohtajan vaali\nLiiton vuoden 2021 varapuheenjohtajien vaali\nLiiton vuoden 2021 liittohallituksen jäsenten ja varajäsenten vaali\nLiiton ehdokkaan vaali Suomen Keskusta r.p:n puoluehallituksen jäseneksi ja varajäseneksi vuodelle 2021\nLiiton ehdokkaan vaali edustajaksi Suomen Keskustanuorten hallitukseen vuodelle 2021\nLiiton toiminnantarkastajan ja varatoiminnantarkastajan valinta vuodelle 2021\nKokouksen kannanotoista päättäminen\nVaasan Keskustaopiskelijat esittävät, tietotekniikan insinööriopiskelijaa, Vaasan Keskustaopiskelijoiden varapuheenjohtajaa Elisa Pirttilahtea Keskustaopiskelijoiden varapuheenjohtajaksi. Elisa Pirttilahti on Mänttä-Vilppulasta kotoisin ja muuttanut Vaasaan 2013. Aiemmin hän on opiskellut Vaasan Ammattikorkeakoulussa liiketaloutta ja valmistunut 2018 tradenomiksi suuntautumisenaan taloushallinto. Tällä hetkellä Pirttilahti opiskelee tietotekniikan insinööriksi Vaasan ammattikorkeakoulussa töiden ohessa.\nKeskusta on minulle koti ja arvot. Arvot ovat minulle tulleet osaltaan verenperintönä, ja osaltaan olen myös kasvanut puolueen arvoihin opiskelijaporukassa. Keskustalaisuus on minulle tärkeää ja kertoo minusta sen mitä arvostan elämässä sekä mitä arvoja haluan myös viedä eteenpäin ylisukupolvien. Edustamani arvot ovat minulle juuret sekä tulevaisuus. Elisa Pirttilahti kiteyttää\nKeskustaopiskelijoista on muodostunut Pirttilahdelle toiseen kertaan koti ja ruokkinut entisestään asioihin vaikuttamisen paloa. Keskustaopiskelijat on paikka, johon voi tulla ihan omana itsenään, mistä lähtökohdista tahansa. Keskustaopiskelijat on turvallinen ympäristö, jossa opiskelija saa kasvaa itsensä kokoiseksi vaikuttajaksi. Liitto tarjoaa siihen erinomaiset puitteet ja huikean kasvualustan, josta saa ystäviä sekä välineitä tulevaan. Liiton on tarjottava jatkossakin opiskelijajäsenilleen välineet vaikuttajana kehittymiseen esimerkiksi kurssien ja vaikuttajatarinoiden muodossa.\nHaluan olla tuomassa Keskustaopiskelijaliittoa vielä lähemmäs ammattikorkeakouluja ja ammattikorkeakouluopiskelijoita. Korkeakoulu politiikan kentälle kuuluvat molemmat yliopistot sekä ammattikorkeakoulut, Elisa Pirttilahti toteaa.\nVaikuttamisen halu Pirttilahdella on ollut aina ja se myös näkyy ulospäin. Tekemisen meininki ja omaaloitteisuus sekä uusien ideoiden luominen ovat Elisa Pirttilahdelle ominaisuuksia, jotka myös hänen ympärillään olevat ovat huomanneet.\nElisa on osoittanut Vaasan Keskustaopiskelijoiden varapuheenjohtajana kykyä toimia johtotehtävissä. Kun Elisa tarttuu projektiin, voi olla varma, että projekti viedään kunnialla maaliin. Elisan monipuolinen opiskelutausta ammattikorkeakoulussa tuo liittohallitukseen vankkaa osaamista ja uusia ideoita ammattikorkeakoulujen ja keskustaopiskelijoiden välisen toiminnan kehittämiselle.\n-Susanna Laitila, Vaasan Keskustaopiskelijoiden puheenjohtaja\nElisa on päämäärätietoinen ja toimeen tarttuva vaikuttaja Vaasasta. Hän on loistavalla asenteella ja tarmolla kehittänyt Vaasan keskustaopiskelijoiden toimintaa ja olisi osaava tekijätyyppi uudistamaan seuraavaksi Keskustaopiskelijoita. KOL saisi Elisasta vahvan\n-Aleksi Koivisto, KOL:n varapuheenjohtaja 201\nVaasan keskustaopiskelijoiden varapuheenjohtaja\nVaasan keskustaopiskelijoiden puheenjohtaja\nKeskustaopiskelijat esittää, että kouluväkivalta kirjataan rikoslakiin. Tämä koskisi kaikkia sen ilmenemismuotoja, niin henkistä kuin fyysistä väkivaltaa. Lakiin kirjattuna lasten kanssa työskentelevillä olisi selkeä ja yksiselitteinen velvollisuus puuttua tilanteisiin ja viedä asioita eteenpäin. Samalla kehitettäisiin moniammatillista yhteistyötä niin poliisin kuin sosiaaliviranomaisten kesken.\n“Kouluväkivalta on iso yhteiskunnallinen ongelma. Viime aikojen uutisointi on osoittanut, että siihen ei vieläkään suhtauduta riittävän vakavasti. Pahimmillaan se johtaa mielenterveysongelmiin sekä yhteiskunnasta syrjäytymiseen”, Keskustaopiskelijoiden puheenjohtaja Miriam Putula toteaa.\nKouluväkivaltaa esiintyy niin alakoulusta aina korkeakouluun asti. Vaikka alle 15-vuotiaat eivät ole rikosoikeudellisessa vastuussa, heille voi silti asettaa seuraamuksia. Kun opettajilla olisi yksiselitteinen velvollisuus viedä asioita eteenpäin, moniammatillinen yhteistyö koulun, poliisin ja sosiaaliviranomaisten kesken helpottuisi. Tällöin niin kiusattu kuin kiusaaja saisi tarvittavan tuen.\n“Jokaisella lapsella ja nuorella pitää olla oikeus turvalliseen kouluympäristöön. Vakavat väkivaltatapaukset, niin henkiset kuin fyysiset, pitää viedä eteenpäin. Tätä ei voi katsoa enää sormien läpi”, Putula kiteyttää.